open-index/open-wikipedia-markdown huggingface dataset:
എം.എസ്. സ്വാമിനാഥൻ

ഇന്ത്യയിലെ ഹരിത വിപ്ലവത്തിന്റെ പിതാവ് എന്നറിയപ്പെടുന്ന പ്രശസ്തനായ ഒരു കൃഷി ശാസ്ത്രജ്ഞനായിരുന്നു **എം.എസ്.സ്വാമിനാഥൻ** എന്ന **മങ്കൊമ്പ് സാംബശിവൻ സ്വാമിനാഥൻ** (7 ആഗസ്ത് 1925 – 28 സെപ്തംബർ 2023). ഇദ്ദേഹത്തിന്റെ പരിശ്രമങ്ങളാണ് തെക്കു കിഴക്കേഷ്യയിലെ മിക്ക രാജ്യങ്ങളെയും പട്ടിണിയിൽ നിന്നും കരകയറ്റിയത്. 1952 ൽ കേംബ്രിഡ്ജ് സർവ്വകലാശാലയിൽ നിന്നും ജനിതകശാസ്ത്രത്തിൽ പി.എച്ച് ഡി നേടിയ അദ്ദേഹം ഇന്ത്യയിലെത്തി കാർഷിക രംഗത്തിന്റെ അതികായനായി.ഇന്ത്യൻ പരിസ്ഥിതിക്കിണങ്ങുന്നതും അത്യുല്പാദനശേഷിയുള്ളതുമായ വിത്തുകൾ വികസിപ്പിച്ചെടുക്കുകയും അത് കർഷകർക്കിടയിൽ പ്രചരിപ്പിക്കുകയും ചെയ്തിനെ തുടർന്നാണ് സ്വാമിനാഥനെ അന്തർദേശീയ തലത്തിൽ പ്രശസ്തനാക്കിയത്. 1966 ൽ മെക്സിക്കൻ ഗോതമ്പ് ഇനങ്ങൾ ഇന്ത്യൻ സാഹചര്യങ്ങൾക്കുമാറ്റി പഞ്ചാബിലെ പാടശേഖരങ്ങളിൽ അദ്ദേഹം നൂ‍റു മേനി കൊയ്തു.ഇത് അദ്ദേഹത്തെ ഇന്ത്യയിലെ ഹരിത വിപ്ലവത്തിന്റെ പിതാവാക്കി.

## ജീവിതരേഖ
ഡോ. മങ്കൊമ്പ് കെ. സാംബശിവൻറെയും തങ്കത്തിൻറെയും മകനായി  തമിഴ്‌നാട്ടിലെ കുംഭകോണത്ത് 1925 ഓഗസ്റ്റ് 7ന്‌  ജനനം. ആലപ്പുഴ ജില്ലയിലെ കുട്ടനാട് താലൂക്കിൽ പുളിങ്കുന്ന്  മങ്കൊമ്പ് എന്ന സ്ഥലത്താണ്‌ ഇദ്ദേഹത്തിന്റെ തറവാട്.  ഇവരുടെ നാലു മക്കളിൽ രണ്ടാമത്തെയാളാണ് സ്വാമിനാഥൻ. അമ്പലപ്പുഴ രാജാവിൻറെ ക്ഷണം സ്വീകരിച്ച് തഞ്ചാവൂർ കൊട്ടാരത്തിൽ നിന്നുമെത്തിയ പണ്ഡിതശ്രേഷ്ഠനായ വെങ്കിടാചലയ്യരുടെ പിൻതലമുറക്കാരായ കൊട്ടാരം കുടുംബത്തിലെ അംഗമാണ് ഇദ്ദേഹം. മദ്രാസ് മെഡിക്കൽ കോളജിൽ നിന്നും വൈദ്യശാസ്ത്രത്തിൽ ബിരുദം നേടിയ പിതാവ് ആതുരസേവനത്തിനായി തിരഞ്ഞെടുത്തത് തമിഴ്നാട്ടിലെ കുംഭകോണമായിരുന്നു. സ്വാമിനാഥൻറെ പ്രാഥമിക വിദ്യാഭ്യാസവും ഇവിടെത്തന്നെ. എല്ലാവർഷവും വേനലവധിക്കാലം  മുത്തച്ഛനായ കൃഷ്ണയ്യരുടെ അധീനതയിലുള്ള മങ്കൊമ്പിലുള്ള കൊട്ടാരം വീട്ടിൽ ചെലവഴിച്ചത്,  ഹരിതവിപ്ലവത്തിൻറെ പിതാവെന്ന നിലയിലേക്ക് വളർന്ന എം.എസ്.സ്വാമിനാഥൻ എന്ന കാർഷിക ശാസ്ത്രജ്ഞനെ സൃഷ്ടിക്കുന്നതിൽ പിതാവിൻറെ സാമിപ്യത്തോടൊപ്പം പ്രധാന പങ്കു വഹിച്ചിട്ടുള്ളതായി സ്വാമിനാഥൻ സൂചിപ്പിച്ചിട്ടുണ്ട്. സ്വാമിനാഥന് 11 വയസ്സുള്ളപ്പോൾ പിതാവ് മരണമടഞ്ഞു. പിതാവിൻറെ സഹോദരനായിരുന്ന മങ്കൊമ്പ് കൃഷ്ണ നാരായണസ്വാമിയുടെ സംരക്ഷണയിലാണ് പിന്നീട് അദ്ദേഹത്തിൻറെ കുടുംബം കഴിഞ്ഞത്. കുംഭകോണത്തുനിന്നും പത്താംക്ലാസ്സ് പഠനം പൂർത്തിയാക്കിയ സ്വാമിനാഥൻ 1940ൽ തിരുവനന്തപുരത്ത് മഹാരാജാസ് കോളജിൽ (ഇന്നത്തെ യൂണിവേഴ്സിറ്റി കോളജ്) ജന്തുശാസ്ത്രത്തിൽ ബിരുദപഠനത്തിന് ചേർന്നു. കാർഷികപാരമ്പര്യമുള്ള കുടുംബത്തിലെ അംഗമായ അദ്ദേഹം കൃഷി വരുമാനമാർഗ്ഗമാക്കണമെന്നതിലുപരി, അനേകായിരം കുടുംബങ്ങൾക്ക് വരുമാനം നൽകുന്നതരത്തിൽ ഒരു ശാസ്ത്രവും സങ്കേതവുമാക്കാനുള്ള ആഗ്രഹവുമായി കോയമ്പത്തൂർ കാർഷിക കോളജ്, ഇന്ത്യൻ കാർഷിക ഗവേഷണ ഇൻസ്റ്റിറ്റ്യൂട്ട് എന്നിവിടങ്ങളിൽ തുടർ പഠനം നടത്തി.
2023സപ്തംബ‍ർ 28ന് ചെന്നൈയിലെ സ്വവസതിയിൽവെച്ച് നിര്യാതനായി.

## നേട്ടങ്ങൾ
#1971 ൽ മാഗ്സാസെ അവാർഡ്
#1987 ലെ റോമിൽ നടന്ന ഐക്യരാഷ്ട്ര ഭക്ഷ്യ കോൺഗ്രസ് അദ്ധ്യക്ഷ പദവി
#1987 ൽ വേൾഡ് ഫുഡ് പ്രൈസ്
#2000 ൽ ഫ്രങ്ക്ലിൻ റൂസ്‌വെൽറ്റ് പുരസ്ക്കാരം
#പദ്മശ്രീ,പദ്മഭൂഷൺ
#ഭാരത് രത്ന -2024 (മരണാനന്തരം )

## അവലംബം

## ചിത്രശാല

പ്രമാണം:M. S. Swaminathan2.jpeg|എം.എസ്. സ്വാമിനാഥൻ
പ്രമാണം:M. S. Swaminathan1.jpeg|എം.എസ്. സ്വാമിനാഥൻ


വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:ഇന്ത്യയിലെ കൃഷിശാസ്ത്രജ്ഞർ
വർഗ്ഗം:മാഗ്സസെ പുരസ്കാരം ലഭിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:രാജ്യസഭയിലേക്ക് നാമനിർദ്ദേശം ചെയ്യപ്പെട്ടവർ
വർഗ്ഗം:അഗ്രോണമിസ്റ്റുകൾ
വർഗ്ഗം:ഇന്ത്യൻ ജനിതകശാസ്ത്രജ്ഞർ
വർഗ്ഗം:1925-ൽ ജനിച്ചവർ

വർഗ്ഗം:2023-ൽ മരിച്ചവർ
കീഴാറ്റൂർ

മലപ്പുറം ജില്ലയിലെ പെരിന്തൽമണ്ണയിൽ നിന്നും പന്ത്രണ്ട് കിലോമീറ്റർ നിലമ്പൂർ ഭാഗത്തേക്ക് സഞ്ചരിച്ചാൽ
*കീഴാറ്റൂർ* ഗ്രാമത്തിലെത്താം.
കിഴക്കു നദി(ആറ്) ഒഴുകുന്നതു കൊണ്ടാണത്ര ഈ ഗ്രാമത്തിന് കീഴാറ്റൂർ  എന്ന പേര് വരാൻ കാരണം.പടിഞ്ഞാറ് (തമിഴിൽ മേർക്കു)നദി ഒഴുകുന്ന തൊട്ടടുതത ഗ്രാമത്തിനു മേലാറ്റൂർ(മേർക്കാറ്റുർ)എന്നും കീഴാറ്റൂരിനും,മേലാറ്റൂരിനും ഇടയിലുള്ള ഗ്രാമത്തിനു എടയാറ്റൂർ എന്നുമാണ് പേർ. രണ്ട് എൽ.പി.സ്കൂളുകളും,ഒരു യു.പി സ്കൂളും,ഒരു ഫാർമസി കോളേജും ഈ ഗ്രാമത്തിലുണ്ട്. ഭക്തകവി പൂന്താനത്തിന്റെ ഇല്ലം കീഴാറ്റൂർ ഗ്രാമത്തിലാണ്. പൂന്താനത്തിന്റെ സ്മാരകമായി ഒരു യു.പി സ്കൂളും, വായനശാലയും,ഒരു ഓപ്പൺ ഓഡിറ്റോറിയവും കീഴാറ്റൂർ ഗ്രാമത്തിലുണ്ട്. വള്ളുവനാട്ടിലെ പ്രധാനപ്പെട്ട ഉത്സവങ്ങളിൽ ഒന്നായ മുതുകുർശ്ശിക്കാവിലെ താലപ്പൊലി ഉത്സവം കൊല്ലംതോറും ഇവിടെ നടക്കുന്നു.

## പുറത്തേക്കുള്ള കണ്ണികൾ
കടുക്

thumb|200px|right|കടുക്
thumb|200px|right|കടുക്
right|200px|thumb|കടുക് ചെടി-പൂവും,കായും.jpg
ഇന്ത്യയിൽ സർവ്വസാധാരാണമായി ഉപയോഗിക്കുന്ന ഒരു വ്യഞ്ജനമാണ്‌ **കടുക്**. .(ഇംഗ്ലീഷ്:Mustard ഹിന്ദി:राई). ഭാരതത്തിൽ കറികളിൽ ഒഴിച്ചുകൂടാൻ കഴിയാത്ത ഒരു വ്യഞ്ജനം കൂടിയാണ്‌ കടുക്. മിക്ക കറികളിലും സ്വാദ് കൂട്ടുന്നതിനായി അവസാനം കടുക് എണ്ണയിൽ ഇട്ട് വറുത്ത് ചേർക്കുന്നു. ഈ സസ്യം ഭാരതത്തിൽ ഉടനീളം വളരുന്നതുമാണ്‌. ശൈത്യകാല വിള എന്നരീതിയിൽ ഉത്തർപ്രദേശ്, പഞ്ചാബ്, സംസ്ഥാനങ്ങളിലും വ്യാവസായിക അടിസ്ഥാനത്തിൽ എണ്ണ എടുക്കുന്നതിനായി മാത്രം മധ്യപ്രദേശ്, ബീഹാർ, ഗുജറാത്ത് എന്നീ സംസ്ഥാനങ്ങളിലും മൈസൂറിലും കടുക് കൃഷി ചെയ്തുവരുന്നു. ഔഷധങ്ങളുടെ ദേവനായ ഈസ്കൽപസാണ്‌ കടുക് കണ്ടുപിടിച്ചതെന്ന് ഗ്രീക്കുകാർ വിശ്വസിക്കുന്നു.

## ഗുണങ്ങൾ

കറികൾക്ക് രുചി കൂട്ടുന്നതിനു മാത്രമല്ലാതെ, ഭക്ഷണ പദാർത്ഥങ്ങൾക്ക് പ്രത്യേകിച്ച് അച്ചാർ വിഭവങ്ങൾക്ക് കേടുവരാതെ ഏറെനാൾ സൂക്ഷിക്കുന്നതിനും കടുക് ഉപയോഗിക്കുന്നു. ആസ്മ എന്ന അസുഖത്തിന്റെ ബുദ്ധിമുട്ട് കുറയ്ക്കാനായി നൽകപ്പെടുന്ന **[[സെലനിയം]]** എന്ന പോഷകം കടുകിൽ നിന്നും നിർമ്മിക്കുന്നതാണ്‌. 

## ഉത്പന്നങ്ങൾ
കടുക്‌ ഉത്പന്നങ്ങളിൽ പ്രധാനം കടുകിന്റെ എണ്ണയാണ്‌. ഇതിനെ കടുകെണ്ണ എന്ന് പറയുന്നു. കൈകാലുകളുടെ കഴപ്പിനും വളംകടിക്കും കടുകെണ്ണ വളരെ നല്ല ഔഷധമാണ്‌. കടുകെണ്ണ ആയുർവേദ ചികിത്സയിൽ ഞരമ്പുരോഗങ്ങൾ , ഞരമ്പു വീക്കങ്ങൾ എന്നീ രോഗങ്ങൾക്ക് ലേപനമായി ഉപയോഗിക്കുന്നു. കടുക് അരച്ച് തലയിൽ മിതമായിപുരട്ടിയാൽ താരൻ ശമിക്കും.

## അവലംബം
* കർഷകശ്രീ 2007 ഓഗസ്റ്റ് ലക്കത്തിലെ ഇന്ദു ബി. നായരുടെ ലേഖനം - താൾ 50.
* J. C. Röing, Deutschl. Fl. ed. 3, 4:713.  1833
* USDA, ARS, National Genetic Resources Program. Germplasm Resources Information Network - (GRIN) [Online Database]. http://www.ars-grin.gov/cgi-bin/npgs/html/taxon.pl?7666

## പുറത്തേയ്ക്കുള്ള കണ്ണികൾ
*‌ കടുകിനെക്കുറിച്ചുള്ള ചില വിവരങ്ങൾ.

വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
വിഭാഗം:പച്ചക്കറികൾ
വർഗ്ഗം:എണ്ണക്കുരുവിളകൾ
വർഗ്ഗം:ബ്രാസ്സിക്കേസീ
വർഗ്ഗം:ബ്രാസ്സിക്ക
പ്ലീഹ

ഏതാണ്ട്‌ 12 സെ.മീ നീളവും 7 സെ.മീ വീതിയും ഉള്ള ഒരു മാർദ്ദവമേറിയ ഒരു ആന്തരികാവയവമാണ് **പ്ലീഹ** അഥവാ **സ്‌പ്ലീൻ** .) ഉദരത്തിൻറെ മേൽഭാഗത്തും ഇടത്തുമായി സ്ഥിതിചെയ്യുന്ന ഈ അവയവം വാരിയെല്ലുകളുടെ അടിയിലാണ്. ലിംഫാറ്റിക് വ്യവസ്ഥിതിയിൽ പെട്ട ഈ അവയവത്തിൻറെ പ്രധാന കർത്തവ്യം പ്രതിരോധത്തിനുവേണ്ടി പ്രവർത്തിക്കുകയാണ്. ഇതിന് ഗർഭസ്ഥ ശിശുവിൽ രക്തം നിർമ്മിക്കുവാൻ കഴിയും. പ്ലീഹയാണ് രക്തത്തിലെ അണുക്കളെ നശിപ്പിക്കുന്നത്‌. അത്യാവശ്യ സമയങ്ങളിൽ ഉപയോഗിക്കുവാൻ കുറെയേറെ രക്തത്തെ എടുത്തുവയ്ക്കുവാനും സ്‌പ്ലീനിന് സാധിക്കും. മനുഷ്യശരീരത്തിലെ ഏറ്റവും പ്രതിരോധശേഷി കൂടിയ അവയവമാണ് പ്ലീഹ. മനുഷ്യരിൽ ഇതിന് തവിട്ട് നിറമാണ്‌.

## അവലംബം

വർഗ്ഗം:ശരീരാവയവങ്ങൾ
വർഗ്ഗം:ലസികാവ്യൂഹം
പാർട്ടിസിപ്പേറ്ററി നോട്ട്

ഇന്ത്യയിൽ മുതൽമുടക്കാൻ യോഗ്യരല്ലാത്തവരോ, സ്വയം രജിസ്റ്റർ ചെയ്യാൻ താൽപര്യമില്ലാത്തവരോ ആയ വിദേശ ധനകാര്യസ്ഥാപനങ്ങൾ ഇന്ത്യൻ ഓഹരി വിപണിയിൽ നിക്ഷേപിക്കുന്നത് **പാർട്ടിസിപ്പേറ്ററി നോട്ട്** ( പി-നോട്ട് ) മുഖേനയാണ്.  ഇന്ത്യയിൽ രജിസ്റ്റർ ചെയ്ത വിദേശ ധനകാര്യസ്ഥാപനങ്ങളാണ് പാർട്ടിസിപ്പേറ്ററി നോട്ട് പുറത്തിറക്കിയിട്ടുള്ളത്. 2000 മാണ്ടിലാണ് ഈ രീതിയിലുള്ള പദ്ധതി സെബി ( SEBI ) തുടങ്ങിവച്ചത്. 

എന്നാൽ 2007 ഓടെ ഇന്ത്യൻ ഓഹരി വിപണിയിലേയ്ക്കുള്ള വിദേശമൂലധനത്തിൻറെ വരവ് വളരെയധികം ഉയർന്നതിനാൽ പാർട്ടിസിപ്പേറ്ററി നോട്ടിന് ചില നിയന്ത്രണങ്ങൾ സെബി നടപ്പിലാക്കി.

## പുറത്തേയ്ക്കുള്ള കണ്ണികൾ
*  സെബി (SEBI,Securities and Exchange Board of India)

വർഗ്ഗം:സാമ്പത്തികം
ഗർഭപാത്രം

മനുഷ്യരുൾപ്പടെയുള്ള സസ്തനികളിലും സ്ത്രീകളുടെ പ്രത്യുല്‌പ്പാദന വ്യൂഹത്തിൻറെ ഒരു പ്രധാന ഭാഗമാണ് ഗർഭപാത്രം( **uterus** അഥവാ **womb** ). ഭ്രൂണത്തിന്റെ പരിപൂർണ്ണമായ വളർച്ചയെ സഹായിക്കുന്നതിലൂടെ പ്രത്യുല്പാദനം എന്ന പ്രകൃതിനിർദ്ധാരണം ഇതിലൂടെ നടക്കുന്നു. ഹോർമോണുകൾ സ്വാധിനം ചെലുത്തുന്ന ഒരു അവയവം ആണ് ഗർഭപാത്രം. വളരെ അപൂർവ്വമായി ആണുങ്ങളിലും ഗർഭപാത്രം കാണപ്പെടുന്നു. ഗർഭപാത്രത്തിനു ഒരു സഞ്ചിയുടെ ആകൃതിയാണുള്ളത്. നിരവധി ഗ്രന്ഥികളും ഇതിൽ കാണപ്പെടൂന്നു. ഈ ഗ്രന്ഥികൾ ഗർഭാശയത്തിനു വേണ്ട സ്രവങ്ങൾ ഉത്പാദിപ്പിക്കുന്നു  

ഇത്‌ തടിച്ച മാംസപേശി നിർമ്മിതമായ ചുമരുകളുള്ള ഒരു അവയവമാണ്. അരക്കെട്ടിലാണ്(Pelvis) ഇത്‌ സ്ഥിതി ചെയ്യുന്നത്‌, മൂത്രസഞ്ചിയുടെ പിന്നിലും ഗുദത്തിൻറെ മുന്നിലും ആയി. ഇതിന് 7.5 സെ.മീ. നീളവും, 5 സെ.മീ വീതിയും 2.5 സെ.മീ. കട്ടിയും ഉണ്ട്‌. ഇതിൻറെ മേത്ഭാഗത്തെ ഫണ്ടസ്(Fundus) എന്നും, അതിന് താഴെ മുഖ്യഭാഗമെന്നും, ഏറ്റവും താഴെയുള്ള ഭാഗത്തെ ഗർഭാശയമുഖം(Cervix) എന്നും പറയുന്നു. ഇത് യോനിയിലേക്ക് തുറക്കുന്നു. ഗർഭാശയമുഖത്ത് നിന്ന് മ്യൂക്കസ് സ്രവം ഉണ്ടാകാറുണ്ട്. അണ്ഡവിസർജനകാലത്ത് (Ovulation) ഈ സ്രവം നേർത്ത രീതിയിൽ കാണപ്പെടുന്നു. ഗർഭപാത്രത്തിൻറെ മുകൾഭാഗത്തായി രണ്ട്‌ ഫല്ലോപ്പിയൻ കുഴലുകൾ (Fallopian tubes) തുറക്കുന്നുണ്ട്‌. ഈ ട്യൂബുകൾ ഓവറിയിലേക്കുള്ളതാണ്. ഇതിലാണ് ബീജസങ്കലനം(Fertilization) നടക്കുന്നത്.    

ഗർഭപാത്രത്തിൻറെ തടിച്ച ചുമരുകൾക്ക്‌ മൂന്ന്‌ നിരകളുണ്ട്. ബ്രോഡ് ലിഗമെൻറ് എന്നറിയപ്പെടുന്ന പെൽവിസ്സിൻറെ ഇരുവശങ്ങളിലും കാൺപ്പെടുന്നതുമായ ഏറ്റവും മുകളിലുള്ള ഒരു മെംബ്രൈനാണ് ഗർഭപാത്രത്തെ അതിൻറെ സ്ഥാനത്ത്‌ ഉറപ്പിക്കുന്നത്‌. എൻഡോമെറ്റ്രിയം (Endometrium) ആണ് ഏറ്റവും ഉള്ളിലുള്ള ഭാഗം. ഇതിൻറെ പുറം ഭാഗമാണ് ആർത്തവസമയത്ത്‌ വിടർത്തപ്പെടുന്നതും പുറംതള്ളപ്പെടുന്നതും. ഈ സ്ഥലത്ത്‌ തന്നെയാണ് അണ്ഡം പുരുഷബീജവുമായി ചേർന്ന് ഉണ്ടാകുന്ന ഭ്രൂണം(Embryo) സ്ഥാപിക്കപ്പെടുന്നത്. അതിനാൽ ഗർഭിണികളിൽ ആർത്തവം ഉണ്ടാകാറില്ല. ഭ്രൂണം പൂർണ വളർച്ച പ്രാപിക്കുന്നത് ഗർഭപാത്രത്തിന് ഉള്ളിൽ വച്ചാണ്.  മധ്യവയസ്സിൽ ആർത്തവവിരാമത്തോടെ (Menopause) ഗർഭപാത്രത്തിന്റെ പ്രവർത്തന ക്ഷമത നഷ്ടമാകുന്നു. അതോടെ ആർത്തവം നിലയ്ക്കുന്നു. ഓവറി ഉത്പാദിപ്പിക്കുന്ന ഈസ്ട്രജൻ(Estrogen) മുതലായ സ്ത്രീ ഹോർമോണുകൾ ഗർഭപാത്രത്തിന്റെ പ്രവർത്തനത്തിൽ പ്രധാന പങ്ക് വഹിക്കുന്നു.    

## റഫറൻസുകൾ

വർഗ്ഗം:സ്ത്രീകളിലെ പ്രത്യുല്പാദനവ്യവസ്ഥ
എം.എസ്. ബാബുരാജ്

മലയാള സിനിമയിലെ പ്രമുഖനായ സംഗീത സംവിധായകനായിരുന്നു **എം എസ് ബാബുരാജ്**. കോഴിക്കോട്ടുകാരനായ ഇദ്ദേഹത്തിന്റെ മുഴുവൻ പേര് *മുഹമ്മദ് സബീർ ബാബുരാജ്* എന്നാണ്. അദ്ദേഹത്തിന്റെ ഗാനങ്ങൾ വിസ്മരിക്കാതെ മലയാളികൾ ഓമനിക്കുന്നുണ്ട്. ഗസലുകളുടേയും മലബാർ മാപ്പിളപ്പാട്ടിന്റെയുംഹിന്ദുസ്ഥാനി സംഗീതത്തിന്റെയും ശ്രുതിമാധുരി മലയാളചലച്ചിത്രഗാനങ്ങളിൽ ആദ്യമായി ചേർത്തു തുടങ്ങിയതു അദ്ദേഹമായിരുന്നു. ഹിന്ദുസ്ഥാനി രാഗങ്ങൾ അന്യമായിരുന്ന ആ കാലഘട്ടത്തിൽ അദ്ദേഹത്തിന്റെ ഗാനങ്ങളിലൂടെ മലയാളചലച്ചിത്രരംഗം പുതിയ ഭാവുകത്വത്തിലെത്തി അദ്ദേഹത്തിന്റെ പുതിയസംഗീതലോകം വയലാർ രാമവർമ്മ, പി. ഭാസ്കരൻ തുടങ്ങിയ ഗാനരചയിതാക്കൾക്ക് പ്രചോദനമായി.

## സംഗീതജീവിതം
കോഴിക്കോട്ട് ടി. അബുബക്കറുടെ (അബുക്ക - ഫുട്ബേൾ) യങ് മെൻസ് ക്ലബ്ബിൽ കോഴിക്കോട് അബ്ദുൽ ഖാദറിന്റെ കൂടെ ഗാനമേളയിൽ പങ്കെടുത്തു. തുടർന്ന് കമ്മ്യൂണിസ്റ്റ് പാർട്ടിയുമായി ബന്ധപ്പെട്ടു. നാടകങ്ങളുടെ സംഗീതസംവിധായകനായി. ആദ്യനാടകമായിരുന്നു 'ഇങ്ക്വിലാബിന്റെ മക്കൾ'(1951).

ടി. മുഹമ്മദ് യൂസഫിന്റെ കണ്ടം ബെച്ച കോട്ട്, ചെറുകാടിന്റെ നമ്മളൊന്ന്, കെ.ടി. മുഹമ്മദിന്റെ വെള്ളപ്പൊക്കം, തോപ്പിൽ ഭാസിയുടെ യുദ്ധകാണ്ഡം എന്നീ നാടകങ്ങളിലെ ഗാനങ്ങൾക്കും സംഗീതം പകർന്നു. പി. ഭാസ്കരന്റെ തിരമാല (1950) എന്ന ചിത്രത്തിൽ വിമൽകുമാർ എന്ന സംഗീതസംവിധായകന്റെ സഹായിയായിട്ടാണ് സിനിമയിൽ എത്തിയത്. രാമു കാര്യാട്ട് സംവിധാനം ചെയ്ത മിന്നാമിനുങ്ങിലൂടെയാണ് (1957) സ്വതന്ത്ര സംഗീത സംവിധായകനായി മാറിയത്. തുടർന്ന് രണ്ടു പതിറ്റാണ്ടു കാലം മലയാള സിനിമാ സംഗീത ലോകത്ത്‌ മികച്ച സംഭാവനകൾ കാഴ്ചവെച്ചു. ഈ കാലയളവിൽ ആ അനുഗൃഹതീനിൽ നിന്നും മലയാളിക്ക് ലഭിച്ച ഈണങ്ങൾ നിത്യ ഹരിതങ്ങളാണ്. യേശുദാസിനെക്കൊണ്ട് ആദ്യമായി ഒരു ഹിറ്റ്  ഗാനം പാടിച്ചതും എസ്. ജാനകിയുടെ  ശബ്ദത്തിന്റെ തരളിത കണ്ടെത്തിയതും ബാബുരാജാണ്. അവസാനത്തെ ഗാനം ദ്വീപ് എന്ന ചിത്രത്തിലെ 'കടലേ... നീലക്കടലേ' എന്നതായിരുന്നു. നൂറിലധികം ചിത്രങ്ങളിലായി അറുനൂറോളം ഗാനങ്ങൾക്ക് ഈണം പകർന്നു.

## മികച്ച ഗാനങ്ങൾ

ബാബുരാജ് ഈണമിട്ട ഗാനങ്ങൾ അധികവും രചിച്ചത് പി. ഭാസ്കരനാണ്. വയലാർ-ദേവരാജൻ ടീം പോലെ വളരെ പ്രസിദ്ധമായിരുന്നു ഭാസ്കരൻ-ബാബുരാജ് ടീമും. നിരവധി ഗാനങ്ങൾ ഇരുവരുമൊന്നിച്ച് ഉണ്ടായിട്ടുണ്ട്. വയലാർ, യൂസഫലി കേച്ചേരി, ശ്രീകുമാരൻ തമ്പി, ഒ.എൻ.വി. കുറുപ്പ്, മങ്കൊമ്പ് ഗോപാലകൃഷ്ണൻ എന്നിവർക്കൊപ്പവും അദ്ദേഹം ഗാനങ്ങൾ സൃഷ്ടിച്ചിട്ടുണ്ട്.

## മരണം
70-നുശേഷം ബാബുരാജിന്റെ ജീവിതം തകർച്ചയുടെ വക്കിലെത്തിച്ചേർന്നു. ചെറുപ്പത്തിലേ ശീലിച്ച അച്ചടക്കമില്ലാത്ത ജീവിതമാണ് അദ്ദേഹത്തിന് വിനയായത് മദ്യപാനം    അദ്ദേഹത്തെ രോഗിയാക്കി. അവസാനകാലത്ത് അദ്ദേഹത്തിന്റെ കുടുംബത്തെ ആരും തിരിഞ്ഞുനോക്കിയതുപോലുമില്ല. ഒടുവിൽ, 1978 ഒക്ടോബർ 7-ന് തന്റെ 57-ആം വയസ്സിൽ ചെന്നൈയിലെ ഒരു ജനറൽ ആശുപത്രിയിൽ വച്ച് അദ്ദേഹം അന്തരിച്ചു. മൃതദേഹം നാട്ടിലെത്തിച്ചശേഷം അടുത്തുള്ള പള്ളിയിൽ സംസ്കരിച്ചു.

## അവലംബം

വർഗ്ഗം:1921-ൽ ജനിച്ചവർ
വർഗ്ഗം:1978-ൽ മരിച്ചവർ
വർഗ്ഗം:മാർച്ച് 29-ന് ജനിച്ചവർ
വർഗ്ഗം:ഒക്ടോബർ 7-ന് മരിച്ചവർ
വർഗ്ഗം:മലയാളചലച്ചിത്രസംഗീതസംവിധായകർ
വർഗ്ഗം:കോഴിക്കോട് ജില്ലയിൽ ജനിച്ചവർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
എസ്.എം.പി.എസ്.

thumb|ഡി വി ഡി പ്ലേയറിൽ ഉപയോഗിക്കുന്ന എസ് എം പി എസ്
ഇലക്ട്രോണിക് ഉപകരണങ്ങളിൽ, വിശേഷിച്ച് കമ്പ്യൂട്ടറുകളിൽ, ഉപയോഗിക്കുന്ന ഒരു ഘടകമാണ് **സ്വിച്ച്ഡ് മോഡ് പവർ സപ്ലൈ**. വൈദ്യുതിയെ അതത് ഘടകങ്ങൾക്ക് വേണ്ടവിധത്തിൽ മാറ്റിക്കൊറ്റുക്കുകയാണ് ഇതിന്റെ ധർമ്മം . മറ്റുതരത്തിലുള്ള പവർ സപ്ലൈകളെക്കാൽ പലവിധത്തിലും മുന്തിയതായതുകൊണ്ട്, ഈ തരം പവർസപ്ലൈകളാണ് ഇപ്പോൾ കൂടുതലും ഉപയോഗിച്ചുവരുന്നത്.

മറ്റ് പവർ സപ്ലൈകളെപ്പോലെ, ഒരു എസ്എംപിഎസും ഒരു ഡിസി അല്ലെങ്കിൽ എസി ഉറവിടത്തിൽ നിന്ന് (പലപ്പോഴും മെയിൻ പവർ, എസി അഡാപ്റ്റർ മുതലയാവ) പേഴ്സണൽ കമ്പ്യൂട്ടർ പോലുള്ള ഡിസി ലോഡുകളിലേക്ക്, വോൾട്ടേജും നിലവിലെ സ്വഭാവസവിശേഷതകളും പരിവർത്തനം ചെയ്യുമ്പോൾ വൈദ്യുതി കൈമാറ്റം നടക്കന്നു. ഒരു ലീനിയർ പവർ സപ്ലൈയിൽ നിന്ന് വ്യത്യസ്തമായി, സ്വിച്ചിംഗ് മോഡ് സപ്ലൈയുടെ പാസ് ട്രാൻസിസ്റ്റർ ലോ-ഡിസിപ്പേഷൻ, ഫുൾ-ഓൺ, ഫുൾ-ഓഫ് അവസ്ഥകൾക്കിടയിൽ തുടർച്ചയായി മാറുകയും ഉയർന്ന ഡിസിപ്പേഷൻ ട്രാൻസിഷനുകളിൽ വളരെ കുറച്ച് സമയം ചെലവഴിക്കുകയും ചെയ്യുന്നു, ഇത്  ഊർജ്ജ നഷ്ടം കുറയ്ക്കുന്നു. ഒരു സ്വിച്ച് മോഡ് പവർ സപ്ലൈ വൈദ്യുതി ചാർജ്ജ് ഇല്ലാതാക്കുന്നില്ല. പകരം ഓൺ-ടു-ഓഫ് സമയത്തിന്റെ അനുപാതം വ്യത്യാസപ്പെടുത്തിയാണ് വോൾട്ടേജ് നിയന്ത്രണം കൈവരിക്കുന്നത് (ഡ്യൂട്ടി സൈക്കിളുകൾ എന്നും അറിയപ്പെടുന്നു). ഇതിനു വിപരീതമായി, ഒരു ലീനിയർ പവർ സപ്ലൈ, പാസ് ട്രാൻസിസ്റ്ററിലെ വൈദ്യുതി തുടർച്ചയായി വിഘടിപ്പിച്ചുകൊണ്ട് ഔട്ട്പുട്ട് വോൾട്ടേജിനെ നിയന്ത്രിക്കുന്നു. സ്വിച്ച് മോഡ് പവർ സപ്ലൈയുടെ ഉയർന്ന ഇലക്ട്രിക്കൽ എഫിഷൻസി ഒരു പ്രധാന നേട്ടമാണ്.

ട്രാൻസ്ഫോർമർ വളരെ ചെറുതാകുമെന്നതിനാൽ സ്വിച്ച് മോഡ് പവർ സപ്ലൈസ് ലീനിയർ സപ്ലൈയേക്കാൾ ചെറുതും ഭാരം കുറഞ്ഞതുമാണ്. 50 അല്ലെങ്കിൽ 60 ഹെട്സ്(Hz) മെയിൻ ഫ്രീക്വൻസിയിൽ നിന്ന് വ്യത്യസ്തമായി നൂറുകണക്കിന് കിലോഹെട്സ്(kHz) മുതൽ നിരവധി മെഗാഹെഡ്സ്(MHz)വരെയുള്ള ഉയർന്ന സ്വിച്ചിംഗ് ഫ്രീക്വൻസിയിലാണ് ഇത് പ്രവർത്തിക്കുന്നത്. ട്രാൻസ്‌ഫോർമറിന്റെ വലിപ്പം കുറഞ്ഞിട്ടും, പവർ സപ്ലൈ ടോപ്പോളജിയും വാണിജ്യ ഡിസൈനുകളിലുള്ള ഇലക്‌ട്രോമാഗ്നെറ്റിക് ഇന്റർഫെറൻസ് സപ്രെഷൻ(ഇഎംഐ) ആവശ്യകതയും സാധാരണയായി കൂടുതൽ വലിയ കോമ്പോണന്റ് കൗണ്ടും അനുബന്ധ സർക്യൂട്ടും കൂടുതൽ സങ്കീർണ്ണതയ്ക്ക് കാരണമാകുന്നു.
## പ്രവർത്തനം

ഉന്നത ആവൃത്തിയിൽ പ്രവർത്തിക്കുന്ന ഒരു സ്വിച്ച് ആണ് ഇതിന്റെ പ്രധാന ഭാഗം. ഇത് ഒരു ട്രാൻ‌സിസ്റ്ററോ, മോസ്‌ഫെറ്റോ, തൈറിസ്റ്ററോ ആകാം. ഒരു നിയന്ത്രണ സംവിധാനം ഇതിനെ ഓൺ ആയും ഓഫ് ആയും മാറ്റുന്നു. ഇത് ഓൺ ആകുമ്പോൾ, ഊർജ്ജം പകരുകയും, ഓഫ് ആകുമ്പോൾ ഊർജ്ജം നിൽക്കുകയും ചെയ്യുന്നു. ഓൺ/ഓഫ് ആകുന്ന സമയത്തിന്റെ അനുപാതം അനുസരിച്ച് ആയിരിക്കും ശരാശരി കിട്ടുന്ന ഊർജ്ജത്തിന്റെ അളവ്. മുറിഞ്ഞ ധാരയായി ലഭിക്കുന്ന ഊർജ്ജത്തെ താൽക്കാലികമായി ശേഖരിച്ച്, ഒരേപോലെയുള്ള ശരാശരി അളവിൽ പുറത്തുവിടുന്നതിന് ഫിൽറ്ററുകൾ ഉണ്ടായിരിക്കും. പുറത്തുവരുന്ന വോൾട്ടേജ് അളന്നുനോക്കി അതിനെ സ്ഥിരമാക്കി നിർത്തുന്ന വിധത്തിൽ ഓൺ/ഓഫ് അനുപാതം നിയന്ത്രിക്കുന്നു. ഈ നിയന്ത്രണ സംവിധാനം ഉള്ളതുകൊണ്ട്, ഉറവിടത്തിലെ വോൾട്ടേജ് വ്യതിയാനങ്ങളും, ലോഡിലെ വ്യതിയാനങ്ങളും ഇതിലെ വോൾട്ടേജിനെ ബാധിക്കുന്നില്ല.
## അവലംബം

വർഗ്ഗം:ഇലക്ട്രോണിക് ഉപകരണങ്ങൾ
ഔഷധസസ്യങ്ങളുടെ പട്ടിക

__NOTOC__
നമ്മുടെ ചുറ്റുപാടുകളിൽ വളരുന്ന ചെറുതും വലുതുമായ സസ്യങ്ങൾ ഏതെങ്കിലും രീതിയിൽ‍ ഔഷധങ്ങൾ നിർമ്മിക്കുന്നതിനായി ഉപയോഗിക്കുന്നു. ഇത്തരം സസ്യങ്ങളെ പൊതുവേ ഔഷധസസ്യങ്ങൾ എന്ന് പറയുന്നു. ചികിത്സാരീതികൾ പ്രധാനമായും ആയുർവേദം, ആധുനിക വൈദ്യശാസ്ത്രം, ഹോമിയോപ്പതി, യൂനാനി, സിദ്ധവൈദ്യം തുടങ്ങി പലതരത്തിലുമുള്ളവ നിലനിൽക്കുന്നുണ്ട്. മനുഷ്യൻ മാത്രമല്ല പട്ടി, പൂച്ച തുടങ്ങിയ പല ജന്തുക്കളിലും ഔഷധസസ്യങ്ങൾ ഉപയോഗിക്കുന്നതിനുള്ള പ്രവണത കാണിക്കുന്നുണ്ട്. 

ഇത്തരം ഔഷധങ്ങളിൽ പലതും വാണിജ്യപരമായോ വീട്ടാവശ്യത്തിനായോ കൃഷിചെയ്യുന്നവയാണ്‌. തോട്ടങ്ങളിൽ ഇടവിളകളായോ തണൽ മരമായോ താങ്ങുമരമായോ ഔഷധസസ്യങ്ങൾ കൃഷിചെയ്യുന്നു. 

ബി.എ.എം.എസ് ബിരുദത്തിന്റെ സിലബസിലുള്ള  ദ്രവ്യഗുണവിജ്ഞാനത്തിന്റെ ഔഷധസസ്യങ്ങളിൽ  90 ശതമാനത്തോളം വിവരങ്ങളും ഇവിടെയുണ്ട്.

പ്രധാനപ്പെട്ട ഔഷധസസ്യങ്ങളുടെ പട്ടിക അകാരാദാരി ക്രമത്തിൽ താഴെ കൊടുത്തിരിക്കുന്നു.
നകപകത്തി

## അ




## ആ



## ഇ



## ഈ




## ഉ




## എ




## ഏ




## ഒ




## ഓ




## ക



## ഗ



## ച



## ജ



## ഞ



## ത


**Bold text**

## ദ



## ധ



## ന



## പ



## ബ



## മ



## യ



## ര



## ല



## വ



## ശ



## സ



## ഹ



## ഔഷധ സസ്യങ്ങളുടെ ചെക്ക് ലിസ്റ്റ് (ശാസ്ത്രീയ നാമം ഇംഗ്ലീഷ് അക്ഷരമാല ക്രമത്തിൽ / ഇംഗ്ലീഷ് വിക്കിപീഡിയ ലിങ്ക് സഹിതം)




## ഇവയും കാണുക
*ഔഷധസസ്യങ്ങൾ

## അവലംബം
*വി. വി. ബാലകൃഷ്ണൻ, *ചെടികളും അവയുടെ ഔഷധഗുണവും*, ഡി സി ബുക്സ്, ISBN 81-713-0363-3
**അഷ്ടാംഗഹൃദയം* വിവ., വ്യാ., വി. എം. കുട്ടികൃഷ്ണമേനോൻ, സാംസ്കാരിക വകുപ്പ്, കേരള സർക്കാർ , ISBN 81-86365-06-0
* ഔഷധസസ്യങ്ങൾ മലയാളം പേരുകളിൽ തിരഞ്ഞെടുക്കുന്നതിന് 
*ഔഷധ സസ്യങ്ങൾ (രണ്ട് വാല്യങ്ങൾ)- ഡോ. നേശമണി. കേരള ഭാഷാ ഇൻസ്റ്റിറ്റ്യൂട്ട്
*കേരളത്തിലെ ഫലസസ്യങ്ങ്ൾ- ജി.എസ്. ഉണ്ണികൃഷ്ണൻ,കേരള ഭാഷാ ഇൻസ്റ്റിറ്റ്യൂട്ട്
*അലങ്കാര വൃക്ഷങ്ങ്ൾ- ജി.എസ്. ഉണ്ണികൃഷ്ണൻ,കേരള ഭാഷാ ഇൻസ്റ്റിറ്റ്യൂട്ട്
*അമൂല്യ ഔഷധ സസ്യങ്ങൾ- ഡോ.എ. ഗോപാലകൃഷ്ണൻ, കൈരളി ഏജൻസീസ്
*കേരളത്തിലെ ഔഷധസസ്യങ്ങൾ- ഡോ.സി.ഐ.ജോളി, കറന്റ് ബുക്സ്
*വീട്ടുവളപ്പിലെ ഔഷധ സസ്യങ്ങൾ- ലേബർ ഇന്ത്യ
*ഗൃഹചികിത്സ നാട്ടറിവിലൂടെ- ഡോ. ആർ. രാമൻ നമ്പൂതിരി, എച്ച് &സി. സ്റ്റോഴ്സ്
*Medicinal Plants- S.K.Jain, National Book Trust, India
*Encyclopedia of Ayurvedic Medicinal Plants CD Rom, 9 th edition- ഡോ. അനിൽ ജോയ്‌ പുലിക്കോട്ടിൽ, ISBN: **978-93-85345-081** 
*ഔഷധ സസ്യങ്ങൾ കൃഷിയും ഉപയോഗവും, കേരള കാർഷിക സർവകലശാല.
http://envis.frlht.org.in/checklist/KERALA.pdf  |കേരളത്തിലെ ഔഷധസസ്യങ്ങളുടെ ചെക്ക് ലിസ്റ്റ്
വിഭാഗം:സസ്യങ്ങളുമായി ബന്ധപ്പെട്ട പട്ടികകൾ

വർഗ്ഗം:ആയുർവേദം
*
ചിന്മയാനന്ദ

ഭാരതത്തിലെ പ്രസിദ്ധനായ ഒരു ആത്മീയനേതാവായിരുന്നു **സ്വാമി ചിന്മയാനന്ദ** (ദേവനാഗരി:स्वामी चिन्मयानन्दः,തമിഴ്:சின்மயானந்தா) (മെയ് 8 1916-ഓഗസ്റ്റ് 3 1993) ജനിച്ചത് കേരളത്തിലെ എറണാകുളം ജില്ലയിലെ *പൂത്തംപള്ളി* എന്ന ഹിന്ദുനായർ കുടുംബത്തിൽ ആയിരുന്നു.
പൂർവകാല പേര് ബാലകൃഷ്ണമേനോൻ (ബാലൻ). പിതാവ് തൃശ്ശൂർ വടക്കേ കുറുപ്പത്ത് കുട്ടൻ മേനോൻ. മാതാവ് പൂത്തമ്പള്ളി പാറുക്കുട്ടിയമ്മ. ഭഗവദ് ഗീതയ്ക്ക് ലോകശ്രദ്ധ നേടിക്കൊടുക്കുന്നതിൽ മുഖ്യപങ്ക് വഹിച്ചത് അദ്ദേഹമാണ്.

## വിദ്യാഭ്യാസം
ശ്രീരാമവർമ്മ ഹൈസ്കൂൾ കൊച്ചി,വിവേകോദയം സ്കൂൾ തൃശൂർ,മഹാരാജാസ് കോളേജ് എറണാകുളം,സെന്റ് തോമസ് കോളേജ് തൃശ്ശൂർ,ലഖ്നൗ സർവകലാശാല എന്നിവിടങ്ങളിൽ നിന്ന് പഠനം പൂർത്തിയാക്കി.
## പത്രപ്രവർത്തനം
ഫ്രീപ്രസ്സ് ജേണൽ,നാഷണൽ ഹൊറാൾഡ് എന്നീ പത്രങ്ങളിൽ ജോലി ചെയ്തു.
## സ്വാതന്ത്യസമരം
1942 -ൽ ക്വിറ്റ് ഇന്ത്യാ സമരത്തിൽ പങ്കെടുത്ത് അറസ്റ്റ് വരിച്ചു.
## സന്യാസ ജീവിതം
1947 -ൽ ഹൃഷികേശിലെത്തി സ്വാമി ശിവാനന്ദയുടെ ശിഷ്യനായി.1949 ഫിബ്രവരി 26 ശിവരാത്രി നാളിൽ സ്വാമി ശിവാനന്ദയിൽ നിന്ന് ദീക്ഷ സ്വീകരിക്കുകയും ചിന്മയാനന്ദൻ എന്ന പേരു സ്വീകരിക്കുകയും ചെയ്തു.
തപോവന സ്വാമികളിൽ നിന്ന് വേദാന്ത വിദ്യയിൽ പ്രാവീണ്യം നേടി.
വേദാന്തത്തിന്റെ പ്രചാരണത്തിനായി 1953 ൽ ചിന്മയ മിഷൻ സ്ഥാപിച്ചു.ചിന്മയാ മിഷൻ, ഇന്ത്യയിലൊട്ടാകെ 300 ഓളം ശാഖകളുമായി വ്യാപിച്ചു കിടക്കുന്നു. 1958 ആഗസ്റ്റ് 30 മുതൽ സെപ്തംബർ 1 വരെ ചിന്മയ മിഷന്റെ ഒന്നാം അഖിലേന്ത്യാ സമ്മേളനം ചെന്നെയിൽ വച്ച് നടന്നു.

## സമാധി
1993 ആഗസ്റ്റ് 3 ന് കാലിഫോർണിയയിലെ സാന്റിയാഗോയിൽ  വച്ച് ശ്രീചിന്മയാനന്ദ സ്വാമികൾ സമാധിയായി. ഹൃദയാഘാതമായിരുന്നു മരണകാരണം. മൃതദേഹം ഹിമാചൽപ്രദേശിലെ ‌ സിദ്ധബാരിയിൽ സംസ്കരിച്ചു. 

## അവലംബം

വർഗ്ഗം:1916-ൽ ജനിച്ചവർ
വർഗ്ഗം: 1993-ൽ മരിച്ചവർ
വർഗ്ഗം:മേയ് 8-ന് ജനിച്ചവർ
വർഗ്ഗം:ഓഗസ്റ്റ് 3-ന് മരിച്ചവർ

വർഗ്ഗം:ഇന്ത്യയിലെ ആത്മീയാചാര്യന്മാർ
വർഗ്ഗം:ഹൈന്ദവസന്യാസിമാർ
വർഗ്ഗം:ഹൈന്ദവാചാര്യന്മാർ
ഹൃദയം ഒരു ക്ഷേത്രം

മധു അഭിനയിച്ച ചലച്ചിത്രമാണ് **ഹൃദയം ഒരു ക്ഷേത്രം**. 1976-ൽ നിർമ്മിച്ച ഈ ചിത്രം സംവിധാനം ചെയ്തത് പി. സുബ്രഹ്മണ്യമാണ്‌. ഈ ചിത്രത്തിന്റെ കഥ സി.വി ശ്രീധറും, തിരക്കഥ നാഗവള്ളി ആർ. എസ്. കുറുപ്പുമാണ്‌ നിർവ്വഹിച്ചിരിക്കുന്നത്. മധു, രാഘവൻ, ശ്രീവിദ്യ, ബഹദൂർ, കുതിരവട്ടം പപ്പു, കെ.പി.എ.സി. ലളിത, ആറന്മുള പൊന്നമ്മ, ബേബി സുമതി എന്നിവരാണ്‌ പ്രധാന വേഷങ്ങളിൽ അഭിനയിച്ചിരിക്കുന്നത്. ജി. ദേവരാജൻസംഗീതം കൈകാര്യം ചെയ്തിരിക്കുന്നു. തമിഴിലെ നെഞ്ചിൽ ഒരു ആലയം എന്ന സിനിമയുടെ പുനർനിർമ്മാണ് ഈ ചിത്രം'.

## Cast

*മധു
* രാഘവൻ
*ശ്രീവിദ്യ
* ബഹദൂർ
* കുതിരവട്ടം പപ്പു
* കെ.പി.എ.സി. ലളിത
* ആറന്മുള പൊന്നമ്മ
* ബേബി സുമതി
*തിക്കുറിശ്ശി
*കെടാമംഗലം സദാനന്ദൻ
*ആനന്ദവല്ലി
*കെ. പി. എ. സി. സണ്ണി

*ട്രീസ
*ബിയാട്രീസ്

## Soundtrack
ശ്രീകുമാരൻ തമ്പിയുടെവരികൾ ജി. ദേവരാജൻ ഈണം പകരുന്നു

## അവലംബം

## പുറത്തുനിന്നുള്ള കണ്ണികൾ

* 

വർഗ്ഗം:1976-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മധു-ശ്രീവിദ്യ ജോഡി
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:തമ്പി-ദേവരാജൻ ഗാനങ്ങൾ
വർഗ്ഗം:ശ്രീവിദ്യ അഭിനയിച്ച മലയാള ചിത്രങ്ങൾ
രാം നാരായൺ

ഇന്ന് ജീവിച്ചിരിക്കുന്ന സാരംഗി വിദ്വാൻമാരിൽ ഏറ്റവും പ്രഗല്ഭനാണു പണ്ഡിറ്റ് രാം നാരായൺ. സാരംഗിയെ  ഒരു അനുബന്ധ വാദ്യം എന്ന നിലയിൽ നിന്നും ഒരു സമ്പൂർണ്ണ വാദ്യം എന്ന സ്ഥാനത്തേക്കെത്തിക്കുന്നതിൽ അദ്ദേഹത്തിന്റെ പങ്ക് നിസ്തുലമാണ്‌.പ്രഗല്ഭ തബല വിദ്വാനായ പണ്ഡിറ്റ് ചതുർലാലിന്റെ സഹോദരനാണു നാരായൺ.
## ജീവിതരേഖ
1927 ഡിസംബർ 25 -ന്‌  രാജസ്ഥാനിലെ ഉദയ്‌പൂരിൽ സംഗീത പാരമ്പര്യമുള്ള കുടുംബത്തിൽ പണ്ഡിറ്റ് നാഥൂജി ബിയാവത്തിന്റെ മകനായി നാരായൺ ജനിച്ചു. അദ്ദേഹത്തിന്റെ പിതാവ് പ്രഗല്ഭനായ ഒരു ദിൽറൂബ വിദ്വാൻ കൂടി ആയിരുന്നു. ഏഴാംവയസ്സിൽ സാരംഗി പഠനമാരംഭിച്ച നാരായൺ ഉസ്താദ് മെഹബൂബ് ഖാൻ, പണ്ഡിറ്റ് ഉദയ് ലാൽ, പണ്ഡിറ്റ് മാധവ പ്രസാദ്, ഉസ്താദ് അബ്ദുൾ വാഹിദ് ഖാൻ തുടങ്ങിയവരുടെ കീഴിൽ സാരംഗ് പഠനം നടത്തി.

## അവലംബം
# http://www.the-south-asian.com/April2005/Pandit_Ram_Narayan_sarangi.htm

## പുറത്തേക്കുള്ള കണ്ണികൾ

* escort marmaris 

വർഗ്ഗം:1927-ൽ ജനിച്ചവർ
വർഗ്ഗം:ഹിന്ദുസ്ഥാനി സംഗീതജ്ഞർ
വേളോർവട്ടം

കേരളത്തിലെ ആലപ്പുഴ ജില്ലയിലെ  ചേർത്തല നഗരത്തിൽ നിന്നും 2.5 കിലോമീറ്റർ പടിഞ്ഞാറു മാറി സ്ഥിതി ചെയ്യുന്നസ്ഥലമാണ് **വേളോർവട്ടം**.
## ഇതും കാണുക
*വേലോർവട്ടം മഹാദേവ ക്ഷേത്രം
## പുറത്തേക്കുള്ള കണ്ണികൾ

വിഭാഗം: ആലപ്പുഴ ജില്ലയിലെ ഗ്രാമങ്ങൾ
ഇരിക്കൂർ

കേരളത്തിൽ കണ്ണൂർ ജില്ലയിലെ മലയോര മേഖലയിലെ ഒരു പ്രധാന പട്ടണം ആണ്‌ **ഇരിക്കൂർ**. ഇരിക്കൂർ പുഴ ഇതിനടുത്തൂടെ ഒഴുകുന്നു. കണ്ണൂർ, തളിപ്പറമ്പ് പട്ടണങ്ങളിൽ നിന്നും ഏകദേശം 30 കിലോമീറ്റർ അകലെയാണ്‌ ഇരിക്കൂർ. മലബാറിലെ പ്രധാന ക്ഷേത്രങ്ങളിൽ ഒന്നായ മാമാനം മഹാദേവി ക്ഷേത്രം, നിലാമുറ്റം മഖാം ഇവിടെയാണ്‌. കർഷക, കമ്യൂണിസ്റ്റ് സമരങ്ങളുടെ നാടായിരുന്നതിനാൽ ഇരിക്കൂർ ഫർക്ക"ചുവന്ന ഫർക്ക" എന്നപേരിൽ അറിയപ്പെട്ടു.

## പേരിനു പിന്നിൽ
ഇരിക്കൂർ പുഴ പഴയ കോട്ടയം താലൂക്കിന്റെയും,ചിറക്കൽ താലൂക്കിന്റെയും അതിരായിരുന്നു.പുഴയുടെ ഇരു കരയിലും താമസിച്ചു വരികയായിരുന്ന ജനങ്ങളിൽ ഒരു സഹവർത്തിത്വം ഉണ്ടാവുകയും അതിൽ നിന്നും ഈ സ്ഥലത്തിനു ഇരിക്കൂർ എന്നഹകരണ പേരു ലഭിക്കുകയും ചെയ്തു.*ഇരു കര ഊര്‌* എന്നത് ലോപിച്ചാണ്‌ ഇരിക്കൂർ ഉണ്ടായത്.കാട്ടിൽ വനവാസത്തിനു പോയ ശ്രീരാമനെ സഹോദരനായ ഭരതൻ സന്ദർശിച്ചത് ഇവിടെവച്ചാണെന്നും ഇരുവരുടെയും ‘കൂറിന്റെ ഊരാ‘യതിനാൽ ഇരിക്കൂർ എന്നു വിളിക്കുന്നുവെന്നും ഐതിഹ്യം.
### പ്രധാന ആരാധനാകേന്ദ്രങ്ങൾ
# ഇരിക്കൂർ ജുമാ മസ്ജിദ്
# മാമാനം മഹാദേവി ക്ഷേത്രം
#നിലാമുറ്റം മഖാം
#ലിറ്റിൽ ഫ്ളവർ സെമിനാരി, പൈസയി ഇരിക്കൂർ

## അതിരുകൾ
കിഴക്ക് പടിയൂർ ഗ്രാമപഞ്ചായത്ത് പടിഞ്ഞാറ് മലപ്പട്ടം പഞ്ചായത്തും,വടക്ക് ശ്രീകണ്ഠാപുരം നഗരസഭയും, തെക്ക് വശത്ത് ഇരിക്കൂർ പുഴയും ആണ്‌. ആയിപ്പുഴ അടുത്ത സ്ഥലമാണ്.

പഞ്ചായത്ത് വക ബസ് സ്റ്റാന്റും ഇവിടെ ഉണ്ട്.
## പ്രധാന സർക്കാർ സ്ഥാപനങ്ങൾ
* ഇരിക്കൂർ ബ്ലോക്ക് ഡെവെലപ്മെന്റ് ഓഫീസ്
* ബ്ലോക്ക് പഞ്ചായത്ത് ഓഫീസ് 
* ഇരിക്കൂർ താലൂക്ക് ആശുപത്രി
* വിദ്യാഭ്യാസ ഉപജില്ലാ ഓഫീസറുടെ ഓഫീസ്
* പൊലീസ് സ്റ്റേഷൻ 
* കേരള പൊതുമരാമത്ത് വകുപ്പ് സെക്ഷൻ ഓഫീസ്, ഇരിക്കൂർ 
* ഗ്രാമീണ ന്യായാലയം, ഇരിക്കൂർ
* ഗ്രാമപഞ്ചായത്ത് ഓഫീസ്
* വില്ലേജ് ഓഫീസ് 
* സബ് രജിസ്ട്രാർ ഓഫീസ്
* കെഎസ്ഇബി ഇലൿട്രിക്കൽ സെക്ഷൻ ഓഫീസ് 
* ഗവൺമെൻ്റ് ആയുർവേദ ഡിസ്പെൻസറി 
* ആയുഷ് പ്രാഥമിക ആരോഗ്യ കേന്ദ്രം (ഹോമിയോപ്പതി), പെരുവളത്തുപറമ്പ്
* കൃഷിഭവൻ
* മൃഗാശുപത്രി 
* തപാലാപ്പീസ്
* ബിഎസ്എൻഎൽ എക്സ്ചേഞ്ച് ഓഫീസ് 
* ഇരിക്കൂർ ഗവൺമെന്റ് ഹയർസെക്കൻഡറി സ്കൂൾ

## സ്വകാര്യ സ്ഥാപനങ്ങൾ
* യുണിറ്റി ഹോസ്പിറ്റൽ
* എസ് ആർ ഹോസ്പിറ്റൽ
* സിബ്ഗ ആട്സ് ആൻഡ്‌ സയൻസ് കോളേജ്‌
* റഹ്മനിയ ഓർഫനേജ് ഹയർ സെക്കൻഡറി സ്കൂൾ, പെരുവളത്തുപറമ്പ്

## പ്രധാന ബാങ്കുകൾ
* കാനറ ബാങ്ക്
* ഫെഡറൽ ബാങ്ക്
* സൗത്ത് ഇന്ത്യൻ ബാങ്ക്
* കേരള ബാങ്ക്
* ഇരിക്കൂർ സർവീസ് സഹകരണ ബാങ്ക്
* മർച്ചന്റ് ക്രഡിറ്റ് കോ-ഓപ്റേറ്റീവ് ബാങ്ക്

## അവലംബങ്ങൾ

## പുറത്തേക്കുള്ള കണ്ണികൾ
*ഇരിക്കൂർ ഗവൺമെന്റ് ഹയർസെക്കന്ററി സ്കൂൾ http://www.ghssirikkur.org 
*സ്കൂൾ വിക്കി

വർഗ്ഗം:കണ്ണൂർ ജില്ലയിലെ പട്ടണങ്ങൾ
പിംഗളി വെങ്കയ്യ

**പിംഗളി വെങ്കയ്യ** എന്ന വെക്തിയാണ് ഇന്ത്യയുടെ ദേശീയപതാക രൂപകലപന ചെയ്തത്.1916 ൽ അദ്ദേഹം ഇന്ത്യൻ ദേശീയ പതാക എങ്ങനെയായിരിക്കണം എന്നതു സംബന്ധിച്ച് മുപ്പതു രൂപകല്പനകൾ ഉൾക്കൊള്ളുന്ന ഒരു പുസ്തകം പ്രസിദ്ധികരിച്ചിരുന്നു. 1918 നും 1921 നും ഇടയിലെ എല്ലാ കോൺഗ്രസ് സെഷനുകളിലും, അദ്ദേഹം ഭാരതത്തിന് ഒരു സ്വന്തം പതാകയുണ്ടായിരിക്കണമെന്ന ആശയം മുടക്കമില്ലാതെ അവതരിപ്പിച്ചിരുന്നു. 1921 ൽ വിജയവാഡയിൽ നടന്ന കോൺഗ്രസ് മീറ്റിംഗിൽവച്ച് പിംഗളി വെങ്കയ്യയുടെ ദേശീയ പതാകയുടെ മാതൃക ഗാന്ധിജി അംഗീകരിച്ചു.

ഇപ്പോഴത്തെ ആന്ധ്രാപ്രദേശിലെ ഭട്ട്‌ലപെനുമരു എന്ന സ്ഥല‍ത്ത് ഹനുമന്തറായുഡുവിന്റെയും ഭാര്യ .   വെങ്കടരത്നമ്മയുടെയും മകനായി 1876 ഓഗസ്റ്റ് 2 -ാം തിയതി പിംഗളി ജനിച്ചു  സ്ക്കൂൾ വിദ്യാഭ്യാസത്തിനു ശേഷം ലണ്ടനിൽ പോയി സീനിയർ കേംബ്രിഡ്ജ് പൂർത്തിയാക്കി. ഇന്ത്യയിൽ തിരിച്ചെത്തിയ അദ്ദേഹം *റയിൽവേ ഗാർഡായി*  സേവനമനുഷ്ടിച്ചു. പിന്നീട് ബെല്ലാരിയിൽ പ്ലഗ് ഓഫീസർ ആയി സർക്കാർ സർവീസിൽ പ്രവേശിച്ചു. 1963 ജൂലൈ 4 ന് അദ്ദേഹം ഇഹലോക വാസം വെടിഞ്ഞു.

## അവലംബം

വർഗ്ഗം:1876-ൽ ജനിച്ചവർ
വർഗ്ഗം: 1963-ൽ മരിച്ചവർ
വർഗ്ഗം:ഓഗസ്റ്റ് 2-ന് ജനിച്ചവർ
വർഗ്ഗം:ജൂലൈ 4-ന് മരിച്ചവർ
ഡൊണാൾഡ് ഡക്ക്

വാൾട്ട് ഡിസ്നി പ്രൊഡക്‌ഷൻസ് നിർമ്മിച്ച ഒരു കാർട്ടൂൺ കഥാപാത്രം ആണ്‌ **ഡൊണാൾഡ് ഡക്ക്**.മനുഷ്യനോടു സാദൃശ്യമുള്ള വെളുത്ത നിറവും,മഞ്ഞ നീറമുള്ള ചുണ്ടും,കാലുകളും ഉള്ള ഒരു താറാവ് ആണ്‌ ഡൊണാൾഡ് ഡക്ക്.സാധാരണയായി ഒരു നാവികന്റെ ഷർട്ടും,തൊപ്പിയും,കറുത്തതോ,ചുവന്നതോ ആയ ഒരു ടൈയും ആണ്‌ ഇതിന്റെ വേഷം.നീന്തലിനു പോകുന്ന അവസരങ്ങളിൽ അല്ലാതെ പാന്റ്സ് ധരിക്കാറില്ല.വളരെ പെട്ടെന്നു തന്നെ പ്രകോപിതനാവുകയും,അക്രമണോൽസുകമായ കോപവും ഉള്ള ഒരു സ്വഭാവമാണ്‌ ഈ താറാവിന്റേത്.

ഡിസ്നിയുടെ പ്രകാരം ഈ താറാവിന്റെ മുഴുവൻ പേര്‌ **ഡൊണാൾഡ് ഫാണ്ടേ‌റോയ് ഡക്ക്** എന്നാണ്‌.ഈ താറാവിന്റെ ജന്മദിനമായി കരുതപ്പെടുന്നത് ജൂൺ 9 1934-ൽ ആണ്‌.ഈ ദിവസമായിരുന്നു ഡൊണാൾഡ് ഡക്ക് കേന്ദ്ര കഥാപാത്രം ആയ ചലച്ചിത്രം പുറത്തിറങ്ങിയത്.പക്ഷേ *ദ ത്രീ കാർബല്ലറോസ്* എന്ന ചിത്രപ്രകാരം ഈ താറാവിന്റെ ജന്മദിനം ഫെബ്രുവരി 13ആണ്‌.*ഡൊണാൾഡ്‌സ് ഹാപ്പി ബർത്ത് ഡേ* എന്ന ചിത്രത്തിൽ ജന്മദിനമായി മാർച്ച് 13ഉം കൊണ്ടാടപ്പെടുന്നു.
## ചിത്രശാല



## കുറിപ്പുകൾ
 
## അവലംബം


## കണ്ണികൾ
* ഡൊണാൾഡ് ഡക്ക് വംശാവലി
* ടൂണോപീഡിയയിൽ
* ഡിസ്നി ഷോർട്ട്സിൽ 

വർഗ്ഗം:ഡിസ്നി കഥാപാത്രങ്ങൾ
വർഗ്ഗം:കാർട്ടൂൺ കഥാപാത്രങ്ങൾ
കരടി

ഉർസിഡെ കുടുംബത്തിൽപ്പെട്ട വലിയ സസ്തനിയാണ്‌  **കരടി**. എട്ട് വ്യത്യസ്ത വിഭാഗം കരടികളെ കണ്ടെത്തിയിട്ടുണ്ട്. ഇതിൽ ആറു വിഭാഗങ്ങൾ മിശ്രഭുക്കാണ്‌. ബാക്കിയുള്ള രണ്ടു വിഭാഗങ്ങളിൽ ധ്രുവക്കരടി (പോളാർ ബെയർ) പ്രധാനമായും മാംസം ഭക്ഷിക്കുമ്പോൾ ഭീമൻ പാൻഡ മുള മാത്രം തിന്നു ജീവിക്കുന്നു.  വിവിധ ആവാസവ്യവസ്ഥകളിൽ ഉത്തരാർദ്ധഗോളത്തിൽ ഏതാണ്ട് മുഴുവനായും ദക്ഷിണാർദ്ധഗോളത്തിൽ കുറേ ഭാഗത്തും ഇവയെ കാണാം.

ചെറിയ കാലുകളും, പരന്ന് പുറത്തേക്കു  നിൽക്കുന്ന അഞ്ചു നഖങ്ങളോടു കൂടിയ പാദങ്ങളും, വലിയ ശരീരവും, പരുപരുത്ത രോമക്കുപ്പായവും നീണ്ട മുഖത്തിന്റെ അറ്റത്തുള്ള മൂക്കും കുറിയ വാലും സാധാരണ കരടിയുടെ രൂപസവിശേഷതകളാണ്‌. ചെറു ജീവികളും സസ്യജാലങ്ങളും പ്രധാന ഭക്ഷണമാണ്‌. ഇണ ചേരുമ്പോഴും, പ്രത്യുല്പ്പാദന സമയത്തും, കുട്ടികളെ പരിപാലിക്കുന്ന സമയത്തൊഴിച്ച് ഇവ പൊതുവേ ഒറ്റക്കു ജീവിക്കാൻ ഇഷ്ടപ്പെടുന്നു. അപൂർ‌വമായി പകലും ഉദയാസ്തമയ സമയങ്ങളിലും ഇരതേടാറുണ്ടെങ്കിലും, കരടികൾ പൊതുവേ രാത്രിഞ്ചാരരാണ്‌. നല്ല ഘ്രാണശക്തി അവയെ ഇരതേടാനും ശത്രുക്കളിൽ നിന്നു രക്ഷപ്പെടാനും സഹായിക്കുന്നു. വലിയ ശരീരപ്രകൃതിയുണ്ടെങ്കിലും അതിവേഗം ഓടാനും നീന്താനും മരം കേറാനും ഇവക്ക് കഴിയും.

## ഭക്ഷണം
ഇവ  മാംസം, മത്സ്യം, മുട്ട, പഴങ്ങൾ, വിത്തുകൾ, ഇല, കിഴങ്ങ്, തേൻ എന്നിവ ഭക്ഷിക്കുന്ന മിശ്രഭോജികളാണ്.

## പ്രജനനം
പ്രജനന കാലത്ത് ഒരു മാസത്തോളം ഇണയോടൊപ്പം ജീവിക്കുന്നു. പിന്നെ ആൺകരടി പിരിഞ്ഞു പോകുകയും പെൺകരടി പ്രസവിക്കാനുള്ള സ്ഥലം അന്വേഷിക്കുകയും ചെയ്യുന്നു.

## ചിത്രശാല

പ്രമാണം:A view from kuwait zoo by irvin calicut (43).JPG
പ്രമാണം:Brown Bear - Ursus Arctos - കരടി.jpg|Brown Bear - കരടി


## ഇതും കാണുക
* തേൻകരടി
* കണ്ണാടിക്കരടി

## പുറത്തേക്കുള്ള കണ്ണികൾ
* ദ ബെയർസ് പ്രോജക്റ്റ് 
* ഗ്രിസ്ലി ബെയർ ഔട്ട്റീച്ച് പ്രോജക്റ്റ്  

വർഗ്ഗം:കരടികൾ
വർഗ്ഗം:സസ്തനികൾ
വർഗ്ഗം:മാംസഭോജികൾ
വർഗ്ഗം:കേരളത്തിലെ സസ്തനികൾ
മണ്ണിരക്കമ്പോസ്റ്റ്

മണ്ണിരകളെ ഉപയോഗിച്ച് നിർമ്മിക്കുന്ന വളമാണ്‌ **മണ്ണിര കമ്പോസ്റ്റ്**. ഇത് ഒരു മാലിന്യ നിർമ്മാർജ്ജന രീതി കൂടിയാണ്‌. ജൈവകൃഷിക്ക് ഏറ്റവും ഉപയോഗിക്കുന്ന വളം കൂടിയാണ്‌ മണ്ണിര കമ്പോസ്റ്റ്. ഇത് മിക്കവാറും എല്ലാത്തരം വിളകൾക്കും ഉപയോഗിക്കുന്നുണ്ട്. ഈ വളത്തിന്റെ നിർമ്മാണത്തിൽ ലഭിക്കുന്ന മറ്റൊരു വളമാണ്‌ വെർമി വാഷ്. ഇതും നല്ല വളമാണ്‌. സാധാരണയായി മണ്ണിരക്കമ്പോസ്റ്റ് നിർമ്മിക്കുന്നത് ഒരു സംഭരണിയിൽ അഴുകുന്ന ജൈവവസ്തുക്കൾ ഇട്ട് അതിൽ മണ്ണിരകളെ നിക്ഷേപിച്ചാണ്‌. മണ്ണിര ജൈവാംശങ്ങൾ തിന്നുകയും അതിന്റെ വിസർജ്ജ്യം വളമായി മാറുകയും ചെയ്യും. 

## സംഭരണി
കുഴികളാണ്‌ നിർമ്മിക്കുന്നതെങ്കിൽ 2.5 മീറ്റർ നീളത്തിലും 1 മീറ്റർ വീതിയിലും 0.3 മീറ്റർ ആഴത്തിലും എടുക്കുന്നു. സിമന്റ് ടാങ്കുകൾ നിർമ്മിക്കുന്നതിനും ഈ അളവ് തന്നെയാണ്‌ ഉപയോഗിക്കുന്നത്. ടാങ്കിൽ നിന്നും അധിക ജലം വാർന്നുപോകാനായി അടിയിലോ വശങ്ങളിൽ അടിഭാഗത്തോട് ചേർത്തോ ഒരു ദ്വാരം ഉണ്ടാകും. മണ്ണിരക്കമ്പോസ്റ്റിലെ ഉപോത്പന്നമായ വെർമിവാഷ് ഇതുവഴി ശേഖരിക്കുന്നു. കുഴിയാണെങ്കിൽ അടിഭാഗവും വശങ്ങളും നല്ലതുപോലെ അടിച്ച് ഉറപ്പിക്കുന്നു. കുഴിയിൽ വെയിൽ നേരിട്ട് ഏൽക്കാതിരിക്കുന്നതിലേക്കയി മുകളിൽ ഓല കൊണ്ട് മേൽക്കൂര ഉണ്ടാക്കുന്നു. വായൗ സഞ്ചാരത്തിനായി വശങ്ങളിൽ കെട്ടി മറയ്ക്കാറില്ല. കുഴി ഒരുക്കിയതിനുശേഷം അധികവെള്ളം വാർന്നുപോകുന്നതിനും വായു സഞ്ചാരത്തിനും അടിഭാഗത്ത് ഒരു നിര തൊണ്ട് മലർത്തി അടുക്കുന്നു. നിരത്തിയ തൊണ്ട് നല്ലതുപോലെ നനച്ചതിനുശേഷം ജൈവാംശങ്ങളും ചാണകവും 8:1 എന്ന അനുപാതത്തിൽ കുഴികളിൽ 30 സെന്റീ മീറ്റർ (കുഴിയുടെ താഴ്ച) ഉയരത്തിൽ നിറയ്ക്കുന്നു. ഈർപ്പം നിലനിർത്തുന്നതിലേയ്ക്കായ് ആവശ്യത്തിനനുസരിച്ച് വെള്ളം തളിച്ചുകൊടുക്കുന്നു. ആറേഴു ദിവസങ്ങൾക്കുശേഷം കുഴിയിലേക്ക് 500 മുതൽ 1000 വരെ *യൂഡില്ലസ് യൂജിനീയ* എന്ന വിഭാഗത്തില്പ്പെടുന്ന മണ്ണിരകളെ നിക്ഷേപിക്കുന്നു. അതിനുശേഷം കുഴിയുടെ ഈർപ്പം 40-50 ശതമാനം ആയി നിജപ്പെടുത്തുന്നു. കമ്പോസ്റ്റ് ആയി കഴിഞ്ഞാൽ മേൽക്കൂരയിലെ ഓല മാറ്റിയാൽ മണ്ണിരകൾ അടിയിലേക്ക് നീങ്ങുകയും മുകളിൽ നിന്നും കമ്പോസ്റ്റ് ശേഖരിക്കാനും കഴിയുന്നു. കുഴിയിൽ കമ്പോസ്റ്റ് നിർമ്മിച്ചാൽ അതിൽ നിന്നും വെർമിവാഷ് കിട്ടാറില്ല.

## ഉപയോഗിക്കാവുന്ന വസ്തുക്കൾ
നല്ലതുപോലെ അഴുകുന്ന ജന്തു-സസ്യജന്യ വസ്തുക്കൾ ഏതും മണ്ണിര കമ്പോസ്റ്റ് ഉണ്ടാക്കാൻ ഉപയോഗിക്കുന്നു. കൂടാതെ ആഹാരാവശിഷ്ടങ്ങൾ ചപ്പുചവറുകൾ എന്നിവയും ഇത്തരം സംഭരണികളിൽ നിക്ഷേപിക്കാറുണ്ട്. ഇങ്ങനെ നിക്ഷേപിക്കുന്നതുമൂലം മാലിന്യസംസ്കരണത്തിനും അതുവഴി വളം നിർമ്മിക്കുന്നതിനും കഴിയുന്നു.

വർഗ്ഗം:വളം
വർഗ്ഗം:ജൈവ വളങ്ങൾ
ജനശക്തി ആഴ്ചപ്പതിപ്പ്

തിരുവനന്തപുരത്തുനിന്ന്‌ പ്രസിദ്ധീകരിക്കുന്ന ആഴ്‌ചപ്പതിപ്പ്‌. രാഷ്ട്രീയമായ നിലപാടുകളിൽ വ്യക്തമായ പക്ഷമുണ്ടെന്ന്‌ പ്രഖ്യാപിച്ചാണ്‌ ജനശക്തി പുറത്തിറങ്ങുന്നത്‌.

## സാരഥികൾ
മാനേജിംഗ്‌ എഡിറ്റർ: എൻ സുഗതൻ
*എഡിറ്റർ : ജി ശക്തിധരൻ
## പുറമെ നിന്നുള്ള കണ്ണികൾ
*ജനശക്തി ആഴ്ചപ്പതിപ്പ്
പഴനി

തമിഴ്‌നാട്ടിലെ ദിണ്ടിഗൽ ജില്ലയിലെ ഒരു പട്ടണവും,മുൻസിപ്പാലിറ്റിയുമാണ്‌ **പളനി** .ദിണ്ടിഗൽ പട്ടണത്തിൽ നിന്നും 60 കിലോമീറ്റർ അകലെയായാണ്‌ പളനി സ്ഥിതി ചെയ്യുന്നത്. പ്രശസ്തമായ പഴനി മുരുകൻ ക്ഷേത്രം ഇവിടെയാണ്‌. ആദ്യം മധുര ജില്ലയുടെ ഭാഗമായിരുന്ന ഈ പ്രദേശം 1985 സെപ്റ്റംബർ 15 നാണ്‌  ദിണ്ടിഗൽ ജില്ലയുടെ ഭാഗമായി മാറിയത്. പഴനി മുരുകൻ ക്ഷേത്രം തീർത്ഥാടനം മലബാറിലെ ഹിന്ദുക്കളുടെ ഒരു പൊതു ആചാരമാണ്.

## പേരിനുപിന്നിൽ
പഴം , നീ , എന്നീ രണ്ടു വാക്കുകളിൽ നിന്നാണ് പഴനി എന്ന സ്ഥലപ്പേരുണ്ടായതെന്ന് വിശ്വസിക്കപ്പെടുന്നു. ഞ്ജാനപ്പഴത്തിനു വേണ്ടിയുള്ള തർക്കത്തിൽ അച്ഛനമ്മമാരോട് വഴക്കിട്ടു പോന്ന സുബ്രഹ്മണ്യനെ സമാധാനിപ്പിക്കാനായി സംഘകാല തമിഴ് കവിയായ അവ്വയാർ പറഞ്ഞ വാക്കുകളാണത്രേ ഇത് , നീ തന്നെയാണ് പഴം എന്നു വരുന്ന പഴം , നീ.

## ചരിത്രം

## ഭൂമിശാസ്ത്രം
## ജനസംഖ്യ
## പളനിക്ഷേത്രങ്ങൾ
ലഘുചിത്രം|മധുരവീരൻ എന്ന ദളിത് പോരാളിയുടെ ക്ഷേത്രം

## ഗതാഗതം

## വാണിജ്യം
## വിദ്യാഭ്യാസം

## ചിത്രശാല

ചിത്രം:PalaniHills.JPG
ചിത്രം:പളനിമലകൾ.jpg|പളനി മലകൾ
ചിത്രം:Pazhani_murugan_temple.JPG|പളനി ക്ഷേത്രത്തിന്റെ വിദൂര ദൃശ്യം
ചിത്രം:Murugantemple.JPG|പളനി ക്ഷേത്രത്തിന്റെ  ദൃശ്യം
ചിത്രം:Palani Hills.jpg| കൊടൈക്കനാലിലേക്കുള്ള മദ്ധ്യേ പളനി മലയുടെ ദൃശ്യം


## പുറത്തേക്കുള്ള കണ്ണികൾ
* ‌ ഡിൻഡിഗൽ ജില്ലയുടെ ചില അടിസ്ഥാന വിവരങ്ങൾ 
* ‌ പഴനിയെക്കുറിച്ച്

## കുറിപ്പുകൾ
 

## അവലംബങ്ങൾ


വർഗ്ഗം:തമിഴ്നാട്ടിലെ പട്ടണങ്ങൾ
ശ്വാസകോശം

ലഘുചിത്രം|വലത്ത്‌|230px|ശ്വാസകോശവും ഹൃദയവും.
ലഘുചിത്രം|ശ്വസന നാളിയും ശ്വാസകോശവും|350px

  ജീവൻ നിലനിർത്തുന്നതിൽ സുപ്രധാന പങ്ക് വഹിക്കുന്നു. നെഞ്ചിനകത്ത്, മുൻവശം നെഞ്ചെല്ല്, വാരിയെല്ല് എന്നിവയാലും പിറകിൽ നട്ടെല്ല് വാരിയെല്ല് എന്നിവയാലും കൊണ്ടുള്ള ഒരു പ്രത്യേക അറയിൽ **ശ്വാസകോശം** സ്ഥിതി ചെയ്യുന്നു.ശ്വാസോച്ഛ്വാസത്തിനും,ശബ്ദവിനിമയത്തിനും ഈ അവയവം സഹായിക്കുന്നു.

## ഘടന
വലതു ശ്വാസകോശത്തിന് മൂന്നു ലോബുകളും (lobes), ഇടതു ശ്വാസകോശത്തിന് രണ്ടു ലോബുകളും ആണുള്ളത്.

## പ്രവർത്തനം
നെഞ്ചിൻകൂടിനകത്തെ മർദ്ദം കുറയുമ്പോൾ വായു അകത്തേക്ക് കയറി ഓക്സിജൻ രക്തത്തിലേക്ക് അലിഞ്ഞു ചേരുന്നു. രക്തത്തിൽ നിന്നും അധികമുള്ള കാർബൺ ഡയോക്സൈഡ് ശ്വാസകോശത്തിലേക്ക് വ്യാപിക്കുന്നു.നെഞ്ചിൻകൂടിനകത്തെ മർദ്ദം കൂടുമ്പോൾ കാർബൺ ഡയോക്സൈഡ് അധികമുള്ള വായു പുറത്തേക്ക് പോകുന്നു.

## ഇരുമ്പുശ്വാസകോശം
ശ്വാസകോശത്തിന് തകരാർ സംഭവിച്ചവർക്ക് ശ്വസിക്കാൻ വേണ്ടിയുള്ള ഉപകരണമാണ്, ഇരുമ്പു ശ്വാസകോശം. 1929ൽ ഐക്യനാടു
കളിലെ ഹാർവാഡിലെ **പിലിപ്പ് ഡ്രിങ്കെർ** ആണ് ഇത് കൺടു പിടിച്ചത്. 
## ചിത്രശാല

File:Slide8111.JPG|ശ്വാസകോശം
File:Slide23333.JPG|വലതു ശ്വാസകോശം
File:Slide8444.JPG|രണ്ടുഭാഗങ്ങളും
File:Slide13444.JPG|ഇടതു ശ്വാസകോശം
File:NEW LUNG.jpg|രണ്ടുഭാഗങ്ങളും



## പുറത്തേയ്ക്കുള്ള കണ്ണികൾ
* www.emedicine.com
## അവലംബം



വർഗ്ഗം:ശരീരാവയവങ്ങൾ
മാതമംഗലം

കണ്ണൂർ ജില്ലയിലെ പിലാത്തറക്കടുത്തുളള ഒരു ഗ്രാമമാണ് **മാതമംഗലം**. ഇവിടത്തെ അങ്ങാടി **എം.എം. ബസാർ** എന്നറിയപ്പെടുന്നു. ഈ പ്രദേശം പയ്യന്നൂർ ബ്ലോക്കിൽപെട്ട എരമം-കുറ്റൂർ ഗ്രാമപഞ്ചായത്തിൽ ഉൾപ്പെടുന്നു . പെരുവമ്പ പുഴ ഇതിലൂടെ ഒഴുകുന്നു.

## അതിരുകൾ
പിലാത്തറ,കൈതപ്രം എന്നീ പ്രദേശങ്ങളാണ്‌ അതിരുകൾ
## പ്രധാന വിദ്യാഭ്യാസ സ്ഥാപനങ്ങൾ
#സി.പി. നാരായണൻ മെമ്മോറിയൽ ഗവൺ‌മെന്റ് ഹയർ സെക്കന്ററി സ്കൂൾ മാതമംഗലം 
#മാതമംഗലം എൽ പി സ്കൂൾ
#ഗവ അധ്യാപക പരിശീലന കേന്ദ്രം
## ഗ്രന്ഥശാല
മാതമംഗലത്ത് പ്രവർത്തിക്കുന്ന ഒരു സാംസ്കാരിക കേന്ദ്രമാണ്  ജ്ഞാനഭാരതി ഗ്രന്ഥാലയം ആന്റ് വായനശാല . കേരള സ്റ്റേറ്റ് ലൈബ്രറി കൗൺസിൽ അംഗത്വമുള്ള എ ഗ്രേഡ് ഗ്രന്ഥശാലയാണ് ഇത്.1962 സെപ്തംബർ 27 ന് മാതമംഗലത്ത് ഔപചാരികമായി ഉദ്ഘാടനം ചെയ്തു.മാതമംഗലം ഗവൺമെന്റ് ഹൈസ്കൂൾ അധ്യാപകനായിരുന്ന മല്ലിശ്ശേരി കരുണാകരൻ മാസ്റ്റർ തന്റെ സ്വകാര്യ പുസ്തകശേഖരത്തെ പൊതു  ഗ്രന്ഥാലയമാക്കി മാറ്റി. കൈതപ്രം ദാമോദരൻ നമ്പൂതിരിയുടെ ആദ്യകാലത്തെ പ്രവർത്തനകേന്ദ്രം കൂടിയായിരുന്നു ഈ ഗ്രന്ഥശാല  .

## അവലംബം


വർഗ്ഗം:കണ്ണൂർ ജില്ലയിലെ ഗ്രാമങ്ങൾ
കാലടി (വിവക്ഷകൾ)

*കാലടി - ശങ്കരാചാര്യരുടെ പേരില് പ്രശസ്തമായ എറണാകുളം ജില്ലയിലെ സ്ഥലം
*കാലടി (തിരുവനന്തപുരം)
*കാലടി (മലപ്പുറം)
*കാലടി (കണ്ണൂർ)
*കാലടി (അളവ്)
*കാലടി (എറണാകുളം)
കർഷകൻ

thumb|ഈസ്റ്റേൺ യൂറോപ്പിലെ ഒരു കർഷക സ്ത്രീ
കാർഷികവൃത്തിയിൽ വ്യാപൃതനായ ഒരു വ്യക്തിയെ **കർഷകൻ** എന്ന വാക്കു കൊണ്ട് വിവക്ഷിക്കാം.നാഗരികതയുടെ കാലം മുതൽ മനുഷ്യൻ ഏറ്റവും കൂടുതലായി ഉപജീവന മാർഗ്ഗമായി തെരഞ്ഞെടുത്തിരുന്നത് കാർഷികവൃത്തി ആയിരുന്നു.

## കർഷകൻ എന്നതിന്റെ നിർ‌വ്വചനം
കർഷകൻ എന്ന നാമം പാടത്തും,വയലിലും പണിയെടുക്കുകയും അത് ഉപയോഗിച്ച് ഉപജീവനം നിർ‌വഹിക്കുകയും ചെയ്യുന്ന ആർക്കും യോജിക്കും. വ്യവസായശാലകൾ‍ക്കു വേണ്ടി അസംസ്കൃത വസ്തുക്കളും കർഷകർ കൃഷി ചെയ്യാറുണ്ട്. ഉദാഹരണം പരുത്തി,ഗോതമ്പ്,ബാർലി,ചോളം തുടങ്ങിയവ.പാൽ,ഇറച്ചി എന്നിവക്കു വേണ്ടി മൃഗങ്ങളെയും,പക്ഷികളെയും വളർത്തുന്നവരെയും കർഷകർ എന്നു പറയാറുണ്ട്. താൻ കൃഷി ചെയ്ത വിഭവങ്ങൾ കർഷകൻ കമ്പോളങ്ങളിൽ എത്തിക്കുകയും അത് വ്യാപാരിക്ക് വിൽക്കുകയും ചെയ്യുന്നു.

thumb|250px|ഒരു കർ‍ഷകൻ,ആധുനിക കൃഷി സങ്കേതങ്ങൾ ഉപയോഗിച്ച് കൃഷി ചെയ്യുന്നു

വർഗ്ഗം:തൊഴിലുകൾ
പി.എസ്.എം.ഒ. കോളേജ്

**പി.എസ്.എം.ഒ. കോളേജ്** മലപ്പുറം ജില്ലയിലെ തിരൂരങ്ങാടി എന്ന സ്ഥലത്ത് സ്ഥിതി ചെയ്യുന്നു. പോക്കർ സാഹിബ് മെമ്മോറിയൽ ഓർഫനേജ് കോളേജ് 1968-ൽ ജൂനിയർ കോളേജായി ആരംഭിച്ചു. 1980-ൽ ബിരുദാനന്തര ബിരുദ കോഴ്സുകൾ ആരംഭിച്ചു

## പേരിനുപിന്നിൽ
പോക്കർ സാഹിബ് എന്ന പ്രമുഖ മുസ്ലിം പണ്ഡിതന്റെ നാമമാണിതിന്.സുപ്രീം കോടതി വക്കീൽ,നിയമസഭാ സാമാചികൻ,പാർലമെൻറേറിയൻ (ജനനം 1890 - മരണം 1969 )

## സ്ഥാനം
കാലിക്കറ്റ് യൂണിവേഴ്‌സിറ്റി ആസ്ഥാനത്ത് നിന്ന് 13 കിലോമീറ്ററും,മലപ്പുറത്ത് നിന്ന് 24 കി.മീറ്ററും,പരപ്പനങ്ങാടി റെയിൽ വേ സ്റ്റേഷനിൽ നിന്നു എട്ട് കി.മീറ്ററും,കരിപ്പൂർ എയർ പോർട്ടിൽ നിന്നും പതിമൂന്ന് കിലോ മീറ്ററും ,നാഷണൽ ഹൈ വേ 17 (പതിനേഴ്)കക്കാട് നിന്നും ഒരു കിലോ മീറ്ററും,അകലെയാണ്‌ ഈ കലാലയം
thumb|300px|right|കോളേജ് കാമ്പസ്.

## കോഴ്സുകൾ
# ബി.എ. (സാമ്പത്തിക ശാസ്ത്രം,ഇംഗ്ലീഷ്,ചരിത്രം,മലയാളം)
# ബി.കോം
# ബി.എസ്.സി
# ബി.ബി.എ
# എം.എ
# എം.കോം
# എം.എസ്.സി

## പ്രിൻസിപ്പൾമാർ
# പ്രൊഫ. കെ. അഹമ്മദ് കുട്ടി 15-07-1968 മുതൽ 30-3-1990 വരെ
# പ്രൊഫ. അബ്ദുൽ ലത്തീഫ് 31-03-1990 മുതൽ 28-02-1991 വരെ
# ഡോ. ടി. മുഹമ്മദ് 01-03-91 മുതൽ 28-02-1994 വരെ
# പ്രൊഫ. പി. അബ്ദുൽ ലത്തീഫ് 01-03-94 മുതൽ 31-03-1995 വരെ
# പ്രൊഫ. പി. അബ്ദുൽ അസീസ് 01-04-95 മുതൽ 31-05-2002 വരെ
# പ്രൊഫ. എസ്. മുഹമ്മദ് അലി 1-6-02 മുതൽ 31-12-2002 വരെ
# ഡോ. എ. അബ്ദുൽ റഹ്മാൻ, 01.01.2003 മുതൽ
# മേജർ കെ. ഇബ്രാഹീം എം.എ ,ഇംഗ്ലീഷ് 31-05-2013 വരെ
# പ്രൊഫ. ഹാറൂൺ 01-06-2013 മുതൽ

## പ്രമുഖരായ അദ്ധ്യാപകർ
# അബ്ദുറസാഖ് സുല്ലമി
# മുസ്തഫ കമാൽ പാഷ
# ഹബീബ പാഷ
# എ.പി. അബ്ദുൽ വഹാബ്
# കെ.ടി. ജലീൽ
# ടി.ദാമോദരൻ
# പ്രൊഫസ്സർഒമാനൂര് മുഹമ്മദ്‌
thumb|300px|College Main Building

## പ്രമുഖ വിദ്യാർത്ഥികൾ
# കെ.ടി.ജലീൽ എം.എൽ.എ
# എൻ. ശംസുദ്ദീൻ എം.എൽ.എ
# ഷാജഹാൻ കാളിയത്ത്
# സി.പി. ചെറിയമുഹമ്മദ് 
# എം.എം. അക്‌ബർ 
# സുഫ്‌യാൻ അബ്ദുസ്സലാം 

## പുറമെ നിന്നുള്ള കണ്ണികൾ

*കോളേജ് ഔദ്യോഗിക വെബ്‌സൈറ്റ് 
* വീഡിയൊ റിപ്പോർട്ട്‌
* ഗാനം - ആലുംനി ൨൦൧൩

വർഗ്ഗം:കോഴിക്കോട് സർവ്വകലാശാലക്കു കീഴിലുള്ള കലാലയങ്ങൾ
വർഗ്ഗം:മലപ്പുറം ജില്ലയിലെ കലാലയങ്ങൾ
അഞ്ജു ബോബി ജോർജ്ജ്

പ്രശസ്തയായ ഇന്ത്യൻ ലോം‌ഗ്‌ജമ്പ് താരമാണ്‌ **അഞ്ജു ബോബി ജോർജ്ജ്**(ജനനം:ഏപ്രിൽ 19,1977). 2003-ൽ പാരീസിൽ നടന്ന ലോക അത്‌ലറ്റിക് ചാമ്പ്യൻഷിപ്പിൽ ലോം‌ഗ്‌ജമ്പിൽ വെങ്കലം നേടിയതോടെ പ്രശസ്തയായി. ഇതോടെ ലോക അത്‌ലറ്റിക് ചാമ്പ്യൻഷിപ്പിൽ മെഡൽ നേടുന്ന ആദ്യ ഇന്ത്യക്കാരിയുമായി അഞ്ജു. അന്ന് അഞ്ജു ചാടിയത് 6.70 മീറ്ററാണ്‌. 2005-ൽ നടന്ന ഐ.എ.എ.എഫ് വേൾഡ് അത്‌ലറ്റിക്സ് ഫൈനലിൽ വെള്ളി നേടിയതും അഞ്ജുവിന്റെ എടുത്തു പറയത്തക്ക നേട്ടമാണ്‌. ഇതു തന്റെ ഏറ്റവും നല്ല പ്രകടനമായി അവർ കരുതുന്നു. സ്വർണ്ണം നേടിയ റഷ്യൻ താരം ഉത്തേജക മരുന്ന് കഴിച്ചത് തെളിഞ്ഞതിനാൽ 2014 ൽ അഞ്ജുവിൻറെ നേട്ടം സ്വർണ്ണ മെഡലായി ഉയർത്തുകയുണ്ടായി.

## ആദ്യകാല ജീവിതം
കേരളത്തിലെ ‍ചങ്ങനാശ്ശേരിയിലെ ചീരഞ്ചിറ *കൊച്ചുപറമ്പിൽ* കുടുംബത്തിൽ 1977 ഏപ്രിൽ 19-നാണ്‌ അഞ്ജു ജനിച്ചത്. മാതാവ് ഗ്രേസിയാണ്. പിതാവായ കെ.ടി. മർക്കോസ് ആണ് കായികരംഗത്തേക്ക് അഞ്ജുവിനുള്ള വഴി തുറന്നു കൊടുത്തത്. പിന്നീട് കോരുത്തോട് ഹൈസ്കൂളിലെ കായികാധ്യാപകനായിരുന്ന കെ.പി. തോമസ് മാഷായിരുന്നു പരിശീലകൻ. കോരുത്തോട് സി.കേശവൻ സ്മാരക ഹൈസ്കൂളിലെ വിദ്യാഭ്യാസത്തിനു ശേഷം അഞ്ജു തൃശ്ശൂർ,വിമല കോളേജിൽ പഠനം തുടർന്നു. 1992-ൽ നടന്ന സ്കൂൾ കായികമേളയിൽ 100മീ ഹഡിൽസ്,ലോം‌ഗ്‌ജമ്പ്,ഹൈജമ്പ്,റിലെ എന്നിവയിൽ സമ്മാനാർഹയാകുകയും ഏറ്റവും നല്ല വനിതാതാരമായി തെരഞ്ഞെടുക്കപ്പെടുകയും ചെയ്തു. എങ്കിലും അഞ്ജു ശ്രദ്ധിക്കപ്പെടാൻ തുടങ്ങിയത് ആ വർഷം തന്നെ നടന്ന ദേശീയ സ്കൂൾ കായികമേളയിൽ 100മീ ഹഡിൽസിലും,4x100മീ റിലെയിലും സമ്മാനം നേടിയതോടെയാണ്‌. വിമല കോളേജിൽ പഠിക്കുന്ന സമയത്ത് കാലിക്കറ്റ് യൂനിവേഴ്സിറ്റി കായിക ചാമ്പ്യനുമായിരുന്നു.

## പ്രധാന നേട്ടങ്ങൾ
*തുടർച്ചയായി ലോക അത്‌ലറ്റിക് ചാമ്പ്യൻഷിപ്പ് ഫൈനലിൽ പ്രവേശിച്ച ഏക ഇന്ത്യൻ കായിക താരം.
*കോമൺ വെൽത്ത് ഗയിംസിൽ മെഡൽ നേടുന്ന ആദ്യ ഇന്ത്യൻ വനിതാ  കായികതാരം.
* അത്ലറ്റിക്സിൽ ലോക റാങ്കിങ്ങിൽ ലോങ്ങ്ജമ്പിൽ  4-ആം സ്ഥാനം  ലഭിച്ചിട്ടുള്ള ഏക കായിക താരം.

## അവാർഡുകൾ
*അർജുന പുരസ്കാരം- 2002
*പദ്മശ്രീ- 2003
*മികച്ച ഇന്ത്യൻ വനിതാ കായിക താരത്തിനുള്ള ഹീറോ സ്പോർട്ട്സ് അവാർഡ്-2003
*രാജീവ് ഗാന്ധി ഖേൽരത്ന പുരസ്കാരം.2003-2004 

## അവലംബം

വർഗ്ഗം:രാജീവ് ഗാന്ധി ഖേൽരത്ന പുരസ്കാരം ലഭിച്ചവർ

## പുറമെ നിന്നുള്ള കണ്ണികൾ
*[അഞ്ജു ബോബി ജോർജ്ജിനെപ്പറ്റിയുള്ള [ഐ.എ.എ.എഫ്.] താൾ]

വർഗ്ഗം:1977-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഏപ്രിൽ 19-ന് ജനിച്ചവർ

വർഗ്ഗം:കേരളത്തിൽ നിന്നുള്ള കായികതാരങ്ങൾ
വർഗ്ഗം:കേരളത്തിൽ നിന്നുള്ള ഒളിമ്പ്യന്മാർ
വർഗ്ഗം:ലോം‌ഗ്‌ജമ്പ് താരങ്ങൾ
വർഗ്ഗം:അർജ്ജുന പുരസ്കാരം ലഭിച്ചവർ
വർഗ്ഗം:ലോങ്ജമ്പ് താരങ്ങൾ
വർഗ്ഗം:ഇന്ത്യയിൽ നിന്നുള്ള ഒളിമ്പ്യന്മാർ
വർഗ്ഗം:ഇന്ത്യയ്ക്ക് വേണ്ടി ഏഷ്യൻ ഗെയിംസ് സ്വർണമെഡൽ നേടിയവർ
കിരിയാത്ത

ഇന്ത്യയിലും ശ്രീലങ്കയിലും നൈസർഗ്ഗികമായി കണ്ടുവരുന്ന ഒരു ഔഷധ സസ്യമാണ് **നിലവേപ്പ്**,  **കിരിയത്ത്** അഥവാ **കിരിയാത്ത്**. ദക്ഷിണ ഏഷ്യയിൽ ചില പകർച്ച വ്യാധികൾക്കും മറ്റുമുള്ള മരുന്നിനായ് ഇവ ധാരാളം കൃഷി ചെയ്തു വരുന്നു. സാധാരണയായി ഇവയുടെ ഇലകളും വേരുകളും ചികിത്സക്കായി ഉപയോഗിക്കുന്നു. ആയുർവ്വേദത്തിൽ ത്രിദോഷശമനത്തിനായും ത്വൿ രോഗങ്ങൾക്കും ചുമ, ശ്വാസം മുട്ട്, നെഞ്ചെരിച്ചിൽ എന്നിവയ്ക്കു് മരുന്നായി സമൂലം ഉപയോഗിക്കപ്പെടുന്നുണ്ടു്.

സംസ്കൃതത്തിൽ കിരാതതിക്തം, കാണ്ഡതിക്തം, ഭൂനിംഭ, തിക്തക (किराततिक्तम्, काण्डतिक्तम्, भूनिम्भ, तिक्तका)  എന്നും ഇംഗ്ലീഷിൽ Chiretta Plant എന്നും ഹിന്ദിയിൽ किर्यात എന്നും അറിയപ്പെടുന്ന നിലവേപ്പിന്റെ ഇലകൾക്കും മറ്റു സസ്യഭാഗങ്ങൾക്കും കടുത്ത കയ്പ്പുരുചിയാണുള്ളതു്. ഇലകൾ കടും പച്ച. മെലിഞ്ഞ് ചതുർഭുജാകൃതിയിൽ നീണ്ടു വളരുന്ന തണ്ട് 50 സെന്റിമീറ്റർ വരെ ഉയരത്തിൽ വളരാം. ആയുർവ്വേദമനുസരിച്ച് ചെടിയ്ക്ക് തിക്തരസവും ലഘുരൂക്ഷഗുണവും ഉഷ്ണവീര്യവും ആണുള്ളതു്. കയ്പ്പുരസമുള്ള ഔഷദസസ്യങ്ങളുടെ വിഭാഗത്തില്പ്പെടുന്നു. കിരിയാത്ത, ഭൂനിംബ, മഹാതിക്തക എന്ന പേരിലൊക്കെ അറിയപ്പെടുന്നു. ഹിമാലയ പ്രാന്തങ്ങളിലും കാശ്മീർ മുതൽ അസ്സം വരേയും കാടുകളിൽ കാണുന്നു. കേരളത്തിൽ ഔഷധ ആവശ്യങ്ങൾക്കായി കൃഷി ചെയ്യുന്നതായി കാണുന്നു.

## മറ്റ് പ്രത്യേകതകൾ
അരമീറ്റർ വരെ ഉയരത്തിൽ വളരുന്നു, ഇടതൂർന്ന ചെറുശാഖകളായി പടർന്നു വളരുന്നു. ഇളം നീലയും വെളുത്തതുമായ പുഷ്പങ്ങൾ ഉണ്ടാകുന്നു.

## രസാദി ഗുണങ്ങൾ
രസം			:തിക്തം

ഗുണം		:ലഘു, രൂക്ഷം

വീര്യം			:ഉഷ്ണം

വിപാകം		:കടു

## ഔഷധയോഗ്യ ഭാഗം
സമൂലം

## ഔഷധ ഉപയോഗം
പനി,മലമ്പനി,മഞ്ഞപ്പിത്തം,ക്ഷീണം,വിശപ്പില്ലയ്മ,പാമ്പ് വിഷം,വിര,മുതലായ അസുഖങ്ങക്കുള്ള മരുന്നുകൾക്ക് ഉപയോഗിക്കുന്നു

## ചിത്രങ്ങൾ

image:കിരിയാത്ത്‌ചെടി.jpg
File:Andrographis paniculata (Kalpa) in Narshapur forest, AP W IMG 0870.jpg
File:Andrographis paniculata (Kalpa) in Narshapur forest, AP W IMG 0869.jpg
File:Andrographis paniculata (Kalpa) in Narshapur forest, AP W2 IMG 0871.jpg
File:Andrographis paniculata (Kalpa) in Narshapur forest, AP W IMG 0867.jpg
File:Andrographis paniculata (Kalpa) in Narshapur forest, AP W2 IMG 0867.jpg


## അവലംബം

## പുറത്തേയ്ക്കുള്ള കണ്ണികൾ
* http://ayurvedicmedicinalplants.com/plants/4093.html
* http://www.ayurveda-recipes.com/kirata.html 

വിഭാഗം:ഔഷധസസ്യങ്ങൾ

വർഗ്ഗം:കേരളത്തിലെ സസ്യജാലം
പെൻ‌സ്റ്റോക്ക്

thumb|right|പെൻ‍സ്റ്റോക്ക് പൈപ്പുകൾ
അണക്കെട്ടിലെ വെള്ളം വൈദുതോൽപാദനത്തിനു വേണ്ടി ജനറേറ്ററുകളിലേക്ക് കൊണ്ടുപോകുന്ന കുഴലുകളോ ചാനലുകളോ ഒക്കെയാണ്  **പെൻ‍സ്റ്റോക്ക്** എന്നു വിളിക്കുന്നത്. 

## ഇതു കൂടി കാണുക
* ബട്ടർഫ്ലൈ വാൽവ്

## ചിത്രശാ‍ല

Image:PenStock to sholayarPwrHouse.jpg

Image:Sholayar_pen_stock.jpg|ഷോളയാർ പെൻസ്റ്റോക്ക്
Image:Ohakuri Dam Blue Penstocks.jpg|Penstocks at the Ohakuri Dam, New Zealand.
Image:Penstock.JPG| കുമിളി - തമിഴ്നാട് പാതയിലെ ഒരു പെൻസ്റ്റോക്ക് പൈപ്പ്


## പുറത്തേക്കുള്ള കണ്ണികൾ
*Penstock cross-sections for the Grand Coulee Dam 
*U.S. Department of Energy Hydropower Basics
ലുഡോവിക്കോ ഡി വർത്തേമ

thumb|200px|വർത്തേമയുടെ പുസ്തകത്തിന്റെ ഡച്ചു പരിഭാഷയുടെ പുറം ചട്ട 
മക്കയും മദീനയും സന്ദർശിച്ച മുസ്ലിമല്ലാത്ത ആദ്യത്തെ യൂറോപ്യൻ യാത്രികനെന്ന ഖ്യാതി നേടിയ ഇറ്റലിക്കാരനായ സഞ്ചാരി.  (1470-1517)  പോർട്ടുഗീസുകാരുടെ ചാരനായി സാമൂതിരിക്കെതിരായി അവരെ സഹായിച്ചനിലയിലും കുപ്രസിദ്ധനാണ്‌.  ഇംഗ്ലീഷ്: (Ludovico di Varthema).. വർത്തേമ എന്നും ബർത്തേമ എന്നും അറിയപ്പെടുന്നു.മാങ്ങയെ മേങ്കോ എന്ന് ആദ്യമായി വിളിച്ചത് ഇദ്ദേഹമാണ്‌.
 
## ജീവ ചരിത്രം
ഇറ്റലിയിലെ ബൊളോഗ്നയിൽ 1470 ലാണ് വർത്തേമ ജനിച്ചത്. അദ്ദേഹത്തിൻറെ ബാല്യകാലത്തെക്കുറിച്ച് അധികം അറിയാൻ കഴിഞ്ഞിട്ടില്ല. പ്രായപൂർത്തിയായതോടെ അദ്ദേഹം സൈനികവൃത്തിയിൽ പ്രവേശിച്ചു. എന്നാൽ ചെറുപ്പം മുതൽക്കേ അദ്ദേഹത്തിന് പേരിലും പ്രശസ്തിയിലും സാഹസികയാത്രകളിലും താല്പര്യമുണ്ടായിരുന്നു. 

1502 ൽ അദ്ദേഹം യൂറോപ്പ് വിട്ടു. കെയ്റോ, ബെയ്റൂട്ട്, ഡമാസ്കസ്, മക്ക എന്നീ സ്ഥലങ്ങൾ സഞ്ചരിച്ചു. മക്കയിൽ പോവുകയായിരുന്ന മാമുൽക് സംഘത്തിൻറെ കൂടെ വേഷപ്രച്ഛന്നനായാണ് അവിടം സന്ദർശിച്ചത്. അദ്ദേഹം ഇതിനെ പറ്റി പിന്നീട് രചിച്ച തൻറെ ഗ്രന്ഥത്തിൽ വിശദമായി പ്രതിപാദിച്ചിരുന്നു.

## അവലംബം

## കുറിപ്പുകൾ
 

വർഗ്ഗം:ഇന്ത്യയിലെത്തിയ സഞ്ചാരികൾ
വർഗ്ഗം:1470-ൽ ജനിച്ചവർ
വർഗ്ഗം:1517-ൽ മരിച്ചവർ
എൻ.എസ്.എസ്. കോളേജ് (മഞ്ചേരി)

മലപ്പുറം ജില്ലയിലെ മഞ്ചേരിയിൽ സ്ഥിതിചെയ്യുന്ന ശാസ്ത്ര മാനവീക കലാലയമാണ് **മഞ്ചേരി എൻ എസ്. എസ്. കോളേജ്**. അഞ്ച് ശാസ്ത്രവിഷയങ്ങൾക്കുള്ള വിഭാഗങ്ങളും നാല് മാനവിക വിഷയങ്ങൾക്കുള്ള വിഭാഗങ്ങളും ഇവിടെയുണ്ട്. 1965ൽ സ്ഥാപിതമായ ഈ കലാലയത്തിന്റെ ഇപ്പോഴത്തെ പ്രിൻസിപ്പാൾ കെ. വി. സുരേന്ദ്രനാഥാണ്.
## കോഴ്സുകൾ
#ബിഎസ് സി രസതന്ത്രം
#ബിഎസ് സി ജന്തുശാസ്ത്രം
#ബിഎസ് സി പ്ലാന്റ് സയൻസ്
#ബിഎസ് സി ഗണിതം
#ബിഎസ് സി ഊർജ്ജതന്ത്രം
#ബി എ ചരിത്രം
#ബി എ ഫങ്ഷണൽ ഇംഗ്ലീഷ്  
#ബികോം
#എം കോം
#എം എ ഹിസ്റ്ററി
#എം എ ആംഗലം

വർഗ്ഗം:കോഴിക്കോട് സർവ്വകലാശാലക്കു കീഴിലുള്ള കലാലയങ്ങൾ
വർഗ്ഗം:മലപ്പുറം ജില്ലയിലെ കലാലയങ്ങൾ
കുട

200px|thumb|right|ഒരു വർണ്ണക്കുട
200px|thumb|right
മഴയിൽ നിന്നും വെയിലിൽ നിന്നും സം‌രക്ഷണം നേടുവാൻ മനുഷ്യൻ കണ്ടെത്തിയ ഒരു ഉപകരണമാണ്‌  **കുട**. പലതരം കുടകൾ നിലവിലുണ്ട്. കൃഷിക്കാർ തങ്ങളുടെ സൗകര്യത്തിനായി ഉപയോഗിക്കുന്ന കൈപിടി ഇല്ലാതെ തൊപ്പിയോടു കൂടിയ കുട  "തൊപ്പിക്കുട" എന്നറിയപ്പെടുന്നു. ഈ കുട സാധാരണ കുടപ്പനയോല കൊണ്ടാണ് നിർമ്മിക്കുന്നത്. കുട്ടികൾ മുതൽ മുതിർന്നവർക്കു വരെയുള്ള വ്യത്യസ്തങ്ങളായ കുടകൾ ഇന്ന് വിപണികളിൽ ലഭ്യമാണ്. കുട്ടികൾക്കായി കാർട്ടൂൺ കഥാപാത്രങ്ങളുടെ ചിത്രങ്ങൾ പതിപ്പിച്ച കുടകളും വിവിധ കളിക്കോപ്പുകൾ ഉൾക്കൊള്ളിച്ചിട്ടുള്ള കുടകളും ലഭ്യമാണ്. സ്ത്രീകൾക്കായി പലതരത്തിലുള്ള പൂക്കുടകളും ലഭ്യമാണ്. പണ്ട് മുതിർന്നവർ മാത്രം ഉപയോഗിച്ചിരുന്ന കാലൻകുട എന്ന വിളിപ്പേരിൽ അറിയപ്പെടുന്ന തരം കുടകൾ ഇന്ന് സ്ത്രീകളടക്കം എല്ലാ പ്രായക്കാരും ഉപയോഗിക്കുന്നു. മുതിർന്നവർക്ക് വടിക്കു പകരമായി കുത്തി നടക്കുവാനുള്ള സൗകര്യമായാണ് ഇത്തരം കുടകൾ ആദ്യകാലത്ത് പ്രചാരം നേടിയിരുന്നത്. 

ആഘോഷങ്ങൾക്ക് വർണ്ണപകിട്ടേകാൻ മുത്തുക്കുടകൾ ഉപയോഗിക്കാറുണ്ട്. തൃശ്ശൂർ പൂരത്തിനോടനുബദ്ധിച്ചുള്ള കുടമാറ്റം പ്രസിദ്ധമാണ്.

## കാലൻ കുട

കാലൻ കുടയ്ക്ക് മൂട്ടിൽ നീണ്ട്‌ നിൽക്കുന്ന കാൽ ഉള്ളതുകൊണ്ടാണ് കാലൻ കുട (doorman umbrella / ferrule umbrella) എന്ന പേരിലറിയപ്പെടുന്നത്. ഊന്ന് വടി പോലെ കുത്തി നടക്കാൻ വേണ്ടിയും ഇത്തരം കുടകൾ നടക്കാൻ ബുദ്ധിമുട്ടുള്ളവർ ഉപയോഗിക്കാറുണ്ട്. ആ മുനയെ ഇംഗ്ലീഷിൽ ഫെറ്യൂൾ (ferrule) എന്ന് വിളിക്കുന്നു. കുട മണ്ണിൽ കുത്തി നിറുത്താനും ഈ മുന ഉപയോഗിക്കാം. ഹോട്ടലുകളിലും മറ്റും ലോബികളിൽ നിൽക്കുന്ന ഡോർമാൻ മഴയുള്ളപ്പോൾ ഗെസ്റ്റുകളെ കുട ചൂടിച്ച്‌ ആനയിക്കേണ്ട ജോലിയുണ്ട്‌. ഇടക്കിടക്ക്‌ ചുരുക്കി ഒരു ക്യാനിൽ സൂക്ഷിച്ച്‌ വെക്കേണ്ടതിനാൽ തുണി കേടാകാതിരിക്കാനും വെള്ളം ഒരൊറ്റ പോയന്റിലൂടെ താഴെക്കൊഴുകാനും അതിന്റെ മൂട്ടിലെ ഈ കാൽ ഉപയോഗപ്പെടുന്നു. അതിനാൽ ഇതിനെ ഡോർമാൻ കുട എന്നും പറയും. ഗോൾഫ്‌ കളിക്കാർ ഉപയോഗിക്കുന്ന ഗോൾഫ്‌ കുടയും സമാന ആകൃതിയാണ്.

## ചിത്രങ്ങൾ

File:Umbrella_-_കൂട_04.JPG|ആഘോഷങ്ങൾക്കുപയോഗിക്കുന്ന മുത്തുക്കുട
File:ഓലക്കുട.jpg|ഓലക്കുട
ചിത്രം:Umbrellas.JPG
File:An_inside_view_of_an_Umbrella,_കുടയുടെ_ഉൾവശം.JPG|കുടയുടെ ഉൾവശം
File:Umbrella,_കുട.JPG|കുടകൾക്കൊപ്പം ഒരു കളികുടയും
ചിത്രം:kuda.jpg
കെ.വി. റാബിയ

അംഗവൈകല്യത്തിന്റെ പരിമിതികളെ മറികടന്ന് 1990 ൽ കേരള സാക്ഷരതാ മിഷന്റെ പ്രവർത്തനരംഗത്ത് മികച്ച പങ്കുവഹിച്ചതിലൂടെ പൊതുരംഗത്ത് ശ്രദ്ധിക്കപ്പെട്ട മലപ്പുറ ജില്ലയിലെ തിരൂരങ്ങാടിക്കടുത്തുള്ള വെള്ളിലക്കട് സ്വദേശിനിയാണ് **കെ.വി റാബിയ** എന്ന കറിവേപ്പിൽ റാബിയ. കോളേജ് വിദ്യാഭ്യാസ കാലത്ത് പോളിയോ പിടിപെട്ട് കാലുകൾക്ക് വൈകല്യം സംഭവിച്ചു. അംഗവൈകല്യമുള്ള വിദ്യാർത്ഥികൾക്കായി വിദ്യാഭ്യാസ സ്ഥാപനം നടത്തുന്നു. ജനനം 1966-ൽ തിരൂരങ്ങാടിയിൽ. റാബിയയുടെ ആത്മകഥയാണ്‌ "സ്വപ്നങ്ങൾക്ക് ചിറകുകളുണ്ട്" എന്ന കൃതി. 1966 ഫെബ്രുവരി 26 നാണ് ജനനം. 2025 മെയ് 4 ന് മരണപ്പെട്ടു.

2022-ൽ രാജ്യം സാമൂഹ്യസേവനത്തിന് പത്മശ്രീ നൽകി ആദരിച്ചു. 

## അവാർഡുകൾ

# 1993-ൽ നാഷണൽ യൂത്ത് അവാർഡ് 
# സംസ്ഥാന സാക്ഷരതാ മിഷൻ അവാർഡ്
# യു.എൻ ഇന്റർനാഷണൽ അവാർഡ്
# മുരിമഠത്തല് ബാവ അവാർഡ് (മലങ്കര ഓർത്തഡോക്സ് സഭ നൽകിയത്)
# സീതി സാഹിബ് സ്മാരക അവാർഡ്(2010)
# കണ്ണകി സ്ത്രീ ശക്തി പുരസ്കാരം (1999)
# 2014-ൽ സംസ്ഥാന സർക്കാറിന്റെ 'വനിതാരത്‌നം' അവാർഡ്
# 2022-ൽ പത്മശ്രീ

## അവലംബം

വർഗ്ഗം:1966-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലപ്പുറം ജില്ലയിൽ ജനിച്ചവർ
ഹൽ‌വ

അറബ് രാജ്യങ്ങളിലും മദ്ധേഷ്യയിലും ഇന്ത്യയിലും പ്രചാരമുള്ള ഒരു മധുരപലഹാരമാണ്‌ **ഹൽ‌വ**. അറേബ്യയാണ്‌ ഇതിന്റെ ഉത്ഭവസ്ഥലം. ഹല്വ, ഹല്‌വ, ഹൽ‌വാഹ്, ഹെൽ‌വ, ഹൽ‌വാ, അലുവാ എന്നുമൊക്കെ പറയാറുണ്ട്. ശർക്കരയും നെയ്യും മൈദയോ ആട്ടയോ പോലുള്ള മാവും ചേർത്താണ്‌ ഇത് ഉണ്ടാക്കുന്നത്.

## പേരിനു പിന്നിൽ
thumb|left| പലതരം ഹൽവകൾ വില്പനക്ക് വച്ചിരിക്കുന്നു
ഹൽ‌വ എന്നത് അറബി പദമാണ്‌. ഹലവ എന്ന അറബി പദം (halawa, حلاوة) മാധുര്യം എന്ന അർത്ഥത്തിലാണെങ്കിൽ  ഹൽ‌വാ ( halwa, حلوي) എന്നത് മധുരപലഹാരം മിഠായി എന്നൊക്കെയാണ്‌ അർത്ഥം നൽകുന്നത്.

## അവലംബം

## കുറിപ്പുകൾ
നവംബർ 10

ഗ്രിഗോറിയൻ കലണ്ടർ പ്രകാരം **നവംബർ 10** വർഷത്തിലെ 314-ാം ദിനമാണ്‌ (അധിവർഷത്തിൽ 315). വർഷത്തിൽ 51 ദിവസം ബാക്കി.

## ചരിത്രസംഭവങ്ങൾ

* 1674 - ആംഗ്ലോ - ഡച്ച് യുദ്ധത്തിൽ വെസ്റ്റ്മിനിസ്റ്റർ ഉടമ്പടി അനുസരിച്ച് നെതർ‌ലാന്ഡ്‌സ് ന്യൂ നെതർ‌ലാന്ഡ്‌സ് ഇംഗ്ലണ്ടിന്‌ അടിയറ വെച്ചു.
* 1775 - യു.എസ്.മറൈൻ കോർപ്സ് സ്ഥാപിതമായി.
* 1928 - മിചിനോമിയ ഹിരോഹിതോ ജപ്പാന്റെ 124-ആം ചക്രവർത്തിയായി.
* 1958 - ന്യൂയോർക്കിലെ രത്നവ്യാപാരിയായിരുന്ന ഹാരി വിന്സ്റ്റൻ, ഇന്ത്യയിൽ നിന്നും കുഴിച്ചെടുത്ത അത്യപൂർ‌വ്വമായ ഹോപ് ഡയമണ്ട് എന്ന നീല വജ്രം സ്മിത്‌സോണിയൻ ഇൻസ്റ്റിറ്റ്യൂഷനു സമ്മാനിച്ചു.
* 1970 - ചൈനയിലെ വന്മതിൽ ആദ്യമായി വിദേശസഞ്ചാരികൾക്കായി തുറന്നുകൊടുത്തു.
* 1991 - 21 വർഷങ്ങൾക്ക് ശേഷം സൌത്ത് ആഫ്രിക്ക വീണ്ടും അന്താരാഷ്ട്ര കിക്കറ്റ് മത്സരം കളിക്കുന്നു.
* 1995 - നാടകകൃത്തും പരിസ്ഥിതിവാദിയുമായ കെൻ സരോ-വിവായെയും മറ്റ് എട്ട് *മൂവ്മെന്റ് ഫോർ ദ സർ‌വൈവൽ ഓഫ് ദി ഒഗോണി പീപ്പിൾ* പ്രവർത്തകരേയും നൈജീരിയൻ സർക്കാർ തൂക്കിക്കൊന്നു.
* 1997 - വേൾഡ്‌കോമും എം.സി.ഐ കമ്മ്യൂണിക്കേഷനും അമേരിക്കയിലെ ഏറ്റവും വലിയ ലയനത്തിൽ ഒന്നായി.
* 2006 - ശ്രീലങ്കൻ തമിഴ് പാർലമെന്റേറിയൻ നടരാജ രവിരാജ് കൊളംബോയിൽ വധിക്കപ്പെട്ടു.
* 2012 - ബർമ്മയിൽ ഉണ്ടായ ശക്തമായ ഭൂ ചലനത്തിൽ 26 ഓളം മരണവും നാശനഷ്ടങ്ങളും ഉണ്ടായി.
* 2014 - തെക്കൻ പാകിസ്താനിലെ സിന്ധ് പ്രവശ്യയിൽ ഉണ്ടായ വാഹന അപകടത്തിൽ 56 പേർ മരണപ്പെട്ടു. 
* 2015 - അഴിമതി ആരോപണത്തെ തുടർന്ന്, കേരള നിയമ മന്ത്രിയും റവന്യു മന്ത്രിയുമായ ശ്രീ കെ.എം. മാണി മന്ത്രി സ്ഥാനം രാജി വച്ചു.


## ജന്മദിനങ്ങൾ
* 1728 - ഇംഗ്ലീഷ് നാടകകൃത്ത് ഒലിവർ ഗോൾഡ്സ്മിത്തിന്റെ ജന്മദിനം.
* 1925 - റിച്ചാർഡ് ബർട്ടൻ - (നടൻ)
* 1932 - റോയ് ഷെയ്ഡർ - (നടൻ)
* 1939 - റസ്സൽ മീൻസ് - (നടൻ, പ്രക്ഷോഭകാരി)
* 1944 - സർ ടിം റൈസ് - (ഗാനരചയിതാവ്)

## ചരമവാർഷികങ്ങൾ
* 1891 - ആർതർ റിം‌ബോഡ് - (കവി)
* 1938 - മുസ്തഫ കേമൽ അറ്റാറ്റുർക്ക് - (മുൻ ടർക്കി പ്രസിഡന്റ്)
* 1982 - ലിയോനിഡ് ബ്രഷ്നേവ് - റഷ്യൻ നേതാവ്
* 1995 - കെൻ സറോ-വിവ - (നാടകരചയിതാവ്, പത്രപ്രവർത്തകൻ)
* 2001 - കെൻ കേസേ - (എഴുത്തുകാരൻ)

## മറ്റു പ്രത്യേകതകൾ

വർഗ്ഗം:നവംബർ 10